c: text/html

text:
Ena qito o Senatla vei Aferika
9 April, 2018, 12:00 am
E RATOU sa mai lutu e lima na dauqito rogo ni Sauca Aferika kina sotasota ni Hong Kong 7s ena nodratou sa curu tale mai e lima na cauravou vou.
E tukuna o Marius Schoeman na dauniveivakatavulici vakatawa ni gadrevi me na veicurumaki na dauqito vou kei ira era sa qito makawa tiko mai ka vakabauta ni rawa ni ratou na qito vinaka e Hong Kong.
Na timi ni Aferika e tobu vata tiko kei na timi ni Igiladi, Sikoteladi kei Sauca Korea.
Ia, na timi ni Sauca Aferika ena sotasota ni Commonwealth e wili tiko kina o Dylan Sage, Kwagga Smith, Werner Kok, Kyle Brown, Branco du Preez, Rosko Specman, Justin Geduld, Cecil Afrika kei Seabelo Senatla.
Na timi ni Viti ena sota tiko kei Samoa ena i matai ni nona qito vakatobu ni oti na 12 ena 43 na miniti ena Vakarauwai, sota kei Rusia ni oti na 5 ena 54 na miniti ka na qai sota tiko kei Niu Siladi ni oti na 9 ena 54 na miniti ena bogi ni Vakarauwai.
Na kota fainala ena tekivutaki tiko ni oti na 12 ena 15 na miniti ena Siga Tabu, semi fainala ena tekivutaki tiko ni oti na 7 ena 41 na miniti kei na fainala levu ena vakayacori ena 11 na kaloko ena bogi ni Siga Tabu.

robotstxt: allowed

filter: keep


text:
Qito vakatobu mai Hong Kong
19 March, 2018, 12:00 am
ESA mai kacivaki rawa na sotasota vakatobu ni qito mai Hong Kong ena vula mai oqo.
Na timi ni Fiji Airways Fiiji 7s ena liutaka tiko na Tobu A ka na qito tiko kina kei na timi ni Niu Siladi, Rusia kei Samoa. Ena sotasota ni Tobu B ena qito tiko kina na timi ni Kenya, Ositerelia, Spain kei Canada.
Ia, ena sotasota ni Tobu C ena qito tiko kina na timi ni Sauca Aferika, Igiladi, Sikoteladi kei na Ceva kei Korea (South Korea). Na timi ni USA ena qito tiko kei na timi ni Argentina, Welesi kei Varanise ena Tobu D.
Ena vakayacori tiko na sotasota ni Hong Kong 7s ena i ka 6 kina i ka 8 ni Epereli mai oqo.
Ia e dua na bolebole levu e ratou na sotava na timi ni Viti ena vula mai oqo ena vuku ni sotasota ni Commonwealth Sevens ka na vakayacori tiko ni oti na sotasota ni Hong Kong 7s, mai na i ka 13 ki na i ka 15 ni Epereli.
Ni na oti na sotasota ni Commonwealth Games ena qai vakayacori na sotasota ni Singapore 7s ena i ka 28 kina i ka 29 ni vula mai oqo.
E ratou sa mai karua tiko na timi ni Viti ena i tuvatuva ni poidi ni HSBC World Rugby Sevens Series ena 101 na poidi, ka liu tiko o Sauca Aferika ena 109 na poidi.


text:
- ACP Tevita Lesu ( Chief Operations Officer and Fmr. Director CID)
- SSP Taufa Lote ( Director Logistics)
- SSP Tabakau ( Head of Special Police Task Force)
- SSP Tevita Uluilakeba ( CO RAU)
- SP Nadeem Tahir ( Deputy Director Logistics)
- SP Nadiu ( OC Valelevu – major investigator CID)
- ASP Gopal ( OC BMU)
This blog documents events and stories surrounding the Military Coup carried out in Fiji on December 5, 2006 plus ongoing efforts to restore democracy & freedom to the people of Fiji. Despite parliamentary elections in September 2014, Fiji remains under repressive control by the Bainimarama government, where the rights and freedom of citizens and their members of parliament remain under restrictions - www.fijicoupin2006.com replaces www.fijicoup2006.com
Friday, March 18, 2011
Police sting: drugs and drunk police official
6 comments:
- a.rogo said...
-
dou tovolea mo dou kila se veivosaki tiko ena ka e yaco dina tiko ka kua ni ka ga dou rogoca mai vei ira na dau veivakacacani
- 12:42 AM
-
-
a.rogo,
O kila vacava ni sega ni dina nai tukutuku e tabaki tiko qori? E kau ga mai na file kei na memo ka volai tiko kina na ripote ka tukuni tu kina nai tukutuku e volai tiko qori. Oqori gona na dina ka dodonu me wasei.
E sega gona ni rawa ni kilai na vei ka va qori ena levu ni lamu sa tu vei Vore ni tarova tu na tabaki ni tukutuku e sega ni vinakata baleta ni dina. Cava tale me vatabua tiko kina? - Na levu ga ni lamu kei na rerevaka na dina.
I'a na yaco mai na nona siga me na saumi taro kina me qai macala mada!
Vinaka gona mo bau tu vamalua ka dikeva na valoloma ni vanua sa mua tiko kina na noda vanua ena veiliutaki lawaki ca, lasutaki kei na butako mai vei Vore. Sa ra galala mai na vei vanua era vesuki tu vakataki Viti - Sa voleka Viti me caqera na ulukau levu ka valolomataki Viti tiko qo.
Bula tiko qo na gunu yaqona ena neimami veiwalitaka tu na lasu kei na butako nei nomu boso o Vore.
Gole mai Nadera mai dua na bilo. Sa kua mada ga de ko mai moku me vaka na ka dau cakava tiko na sotia butako nei Vore!!
- 1:34 AM
- a.rogo said...
-
bula vinaka Puaka Balavu....nai tosotoso qo
na levu ga ni noda veitalanoa na kena vinaka....let those who run the govt. do their part, we do ours...they will be answerable to any wrongs they did commit, only god knows and he will pay accordingly.
O au tamana na veimoku, esega...kevaka o a donuya na noqu gauna ni gunu wavoki i keri..ke sega ni macala na vanua o toni voli kina ena vei waisa ni veivucivuci
ena squatter settlement e Kuluvotu i ra qori...sa oti na gauna ni butobuto qori...qo sa gauna ni toso ki liu...taroga na yaca qori vei iratou na Veiwekani stand qori i Nadera...oratou na qai vakaraitaka na noqu vale.....god blesss
- 2:42 PM
- a.rogo said...
-
bula vinaka Puaka Balavu....nai tosotoso qo
na levu ga ni noda veitalanoa na kena vinaka....let those who run the govt. do their part, we do ours...they will be answerable to any wrongs they did commit, only god knows and he will pay accordingly.
O au tamana na veimoku, esega...kevaka o a donuya na noqu gauna ni gunu wavoki i keri..ke sega ni macala na vanua o toni voli kina ena vei waisa ni veivucivuci
ena squatter settlement e Kuluvotu i ra qori...sa oti na gauna ni butobuto qori...qo sa gauna ni toso ki liu...taroga na yaca qori vei iratou na Veiwekani stand qori i Nadera...oratou na qai vakaraitaka na noqu vale.....god blesss
- 2:46 PM
-
-
a.rogo,
Sa tiko qori na Petition mo saini kina me sa cegu na sotia ni Viti mai na UN Peacekeeping.
Kevaka o dina kina nomu vosa sainitaka mo totaka na bula dodonu kei na galala.
Sega ni rawa ni la'ki peacekeeping na sotia ni Viti ni veivamavoataki tiko e Viti. Se cava? Totolo sara ka sainitaka na Petition.
Oi rairai o kemuni sara ga na dau mateni ciriveni tiko mai Nadera na gauna ya, moku kaidia tiko.. vaka ga na ka era sa cakava tiko na sotia ni Viti ena keba...
Dua na siga dina Mafatu...
- 2:55 PM
- a.rogo said...
-
Rai ki Beqa'
kua mada na vakamatavulo tiko mai... tovolea meda veivosaki tiko ena matana votu kevaka eda vinakata na toso ki liu....nai vukivuki ga ni moku kaidia o cakava tiko mai qori....
o ira gona na wekada na Idia era sa rawati ira tiko...me cava mera petition taki kina na sotia....o ira gona era sa rawati ira vinaka tu ena gauna oqo, ke vaka ena mani vakau na petition qori, ena qai vakatau kina matanitu koya e qaravi tiko...na kena leqa gona ni da veimurimuri tu ga vakamataboko ka da sega ni kila na gaunisala meda muria...ena sega ni ka rawarawa vana UN me biuti Viti tani mai baleta ni ra tamata dinata na qarava na nodra i tavi
na lewe ni mataivalu ni Viti....kevaka o dou na vakasinaita yani e drau na fullscap, e maumau wale....na cakacaka gona kei na buno koya eda raici cake kina na kai viti ena eiyasaivuravura..."try to look outside the Box"...kakua ni o rai wavokita tiko ga na yasani nomu vale qori se na vale ni kai Idia o rent tiko kina qori...baleta o ira na sotia o vuvutaki ira tiko qori ena duatani toka ga nai rairai ni nodra i tikotiko ena veivanua era dui vakavale tiko kina...me tekivu saraga mai nai rairai ni nodra vale kei na kenai yaya i loma, nodra bulabula vinaka na luvedra. oya baleta ni ra bula tiko ena bula vaka i vakarau...ka ga meda cakava da veitauriliga ka veitalamoa vakalevu ka toso kilis....God Bless U......
- 4:19 PM


text:
Aisea 2: 3 Ni na lako yani mai Saioni na vunau kei na Vosa i Jiova mai Jerusalemi.
For out of Zion shall go forth the Law and the Word of the Lord from Jerusalem.
Ki Mitzion Tetzei Tora Udivar Adonai Mirushlayim.
Joni 13: 35- Sa kalougata ko koya sa lako mai ena yaca ni Turaga.
Blessed are those who come in the name of the Lord. Ba'rvoch Aba- bishem adonai
Ni sa bula vinaka tale mai na wekaqu lomani mai na yasana vakaturaga e 14 ni noda vanua.
Au sa veikidavaki tale tiko yani oqo ena yaca talei ni gone turaga ko Jisu Karisito.
Ni sa bula vinaka mai. E dua saraga na macawa bibi eda sa lako curuma oti tikoga oqo- sai koya na macawa ni curu vaka- Tui. Sa curu tu na Tui vakaiukuuku kei vuravura kecega.
Au vakabauta ni matata vakavinaka tiko vei keda na i lakolako ni curu vaka- Tui e mai caka oqo. Na kena i matai o koya esa mai cakava oti. Taumada na gone turaga ko Jisu Karisito. Oqo saraga na nona gauinisala se na route ni nona i matai ni curu vaka- Tui, vodoka na asa mai na ulunivanua ni veiolive, siro sobu yani ki na were ko Kecisemani.
Qai cabe cake yani ki na matamata rogolevu koya na "Golden Gate."
Na nona curuma na matamata rogo oqo na Golden Fate, era kaila sara na luvei Isireli, ' Osana! Osana! Osana ki cake sara.
Osana ki vua na luvei Tevita.
NI ra kaila oti ga na luvei Isireli, e toso ga vakasauri sara na matamata ni "Golden Gate". E se tasogo tikoga me yacova mai na gauna oqo, era sa dau tukuna tikoga na Jiu- ni nona na lesu tale mai na gone turaga ko Jisu Karisito- o koya ga ena qai mai dolava talega na Golden Gate- sai koya na matamata rogo levu oqo e Jerusalemi. Oqo saraga na i karua ni nona curu vaka- Tui o koya e waraka tiko oqo ko vuravura.
E 12 taucoko na matamata kei Jerusalemi na koro makawa se na old city.
Na i matai- Jaffa Gate, Na i karua- Single Gate, Na i katolu- Double gate, Na i ka va- Triple Gate, Na i ka lima- New Gate, Na i ka ono- Damascus Gate, Na ka vitu- Erod's Gate
Na i ka walu- Steven's Gate, Na i ka ciwa- Dung Gate, Na i ka tini- Moor's Gate, Na i ka tinikadua- Lion's Gate.
Na kena i ka 12 ni matamata kei Jerusalemi, na koro tabu sai koya na Golden Gate o koya e se tasogo tikoga oqo- mai na gauna sara koya e na i matai ni nona curu vaka-Tui.n
Na nona ikarua ni lesu mai na noda i Vakabula, e nanamaki tiko kina oqo ko vuravura. Era sa tukuna tikoga na Jiu- ni ko Jisu ga ena qai mai dolava tale na matamata rogolevu oqo na Golden Gate.
Sa curu tu na Tui vakaiukuuku kei vuravura kecega.
Oqo na i tukutuku eda sa dau rogoca ena veiyabaki me baleta na curu vaka- Tui.
Era lewe vuqa talega era vakadewataka cala na nona i tutu vakatui.
Ena nona veilewai sa vakadinadinataka na nona i tutu vakatui.
Ia, na nona i tutu vakatui sa duidui sara mai na i tutu vakatui kei vuravura.
E vica na ka eda vulica raw ena curu vakatui oqo.
Na i matai na ka kecega eda sa taukena tu, sa nona na Tui oqo.
Na nona Vosa me baleta na kena laki kau mai na asa, sa i vakaro ni dua na Tui.
Eda sega ni kila se sa cakava oti tu ko koya na veivosaki kei na i taukei ni asa se sega, ia, eda kila ga ena nona i vakaro, ni sa taukena na asa me kau mai me mai vakayagataka na kena i taukei dina ka tui ni veika bula kecega.
E vakaevei ko bau okata tu li ni ka kece ko taukena e nona na Tui oqo'
Oqori dina na i balebale ni curu vaka- Tui oqo.
Na nona i tutu vakatui na goneturaga ko Jisu Karisito e sa veibasai kei na tui kei vuravura.
O ira na tui kei vuravura era sa dau vakacolasau vei ira na lewenivanua ena lewa kaukauwa.
Ia, e sa tui yalodina, ka sa vakatakilakilataki ena nona vodo ena asa.
Sa sega ni tui ni veisaqasaqa, me vaka e ra nanuma, ia, sa tui ni lomada.
Ko ira era okati koya me nodra tui- se dau sucu voli e lomadra na yalomalua, kei na yalomalumalumu. E kaya na nona vosa, "Dou vuli vei au, ni'u sa yalomalua ka yalomalumalumu- dou na qai kunea kina na vakacegu ni yalomudou. Emeni.
Ena qai kuri tale yani ena macawa ka tu mai. Nanuma tikoga na Mobile Healing ena kena naba ni talevoni na 9204915/9590439.
Eso na vosa vaka- Iperiu meda na vulica:
i) closed- sagur
ii) cute- khamud
iii) attractive- moshekh
iv) scary- mafkhid
v)nice-yafeHome | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Na noda iyau vaka-Viti
30 April, 2018, 3:48 pm
ESA koto oqo e ra eso na noda itovo vaka-Viti na kawa i Taukei ka ra se dau vakamenemenea tiko eso vanua turaga ena loma ni noda veiyasana e tinikava, ni wiliwili sara yani.
I Tovo Vaka-Viti
NA VEIKA E CAKA VEI IRA NA GONEDAU
Na i Cula ni Mata ni Ika
Oqo na tabua ka vakacabori vei ira na gonedau me baleta na ika e rawa mai. Na vakalolo e caka tiko e vanua e kedra tale ga. E ra sa dau tu ga na dauniqoli ni vonu, qio ka vaka kina na kai wai dina. Ni ra sa lesu katoa mai na gonedau e ra na vakatagi davui mai wai. Ni sa rogoci na davui , e ra sa vakasasaqa sara na marama ka ra vakalolo na liga ni vakalolo.
Na i Vakacabe ni Ika
Na tabua ka caka vei ira na gonedau me baleta na nodra cabe mai wai
NA VEIKA E CAKA ME BALETA NA WAQA
Na i Luva ni Valu
Na i yau ka dau sala tu e na tolo ni kau ka vakacabori vei ira na Liga Ni Kau. Ni sa gadrevi me laki ta e dua na nona waqa na Turaga, ena laki tukuni vei ira na Liga Ni Kau me ra laki digitaka na vakabalea sara na nona waqa na Turaga. Ni sa bale, sa na qai nona i tavi o Matanivanua me vakacabora na kamuna ni luva ni valu
Na i Vakata
Ni sa bale oti na kau me ta kina na waqa, e sa na laki caka na i vakata vei ira na matai me ra laki taya na waqa. Ia ni sa oti na waqa, e sa na kau vua na Turaga ka cerevi na waqa.
Na i Kere se i Tago
O qo na veika era soli ko ira ka ra vakayagataka e dua na waqa, me i dole ni nodra vakayagataka na waqa ko ya. Ke ra vakayagataka e na laki vakacakau, era na soli ika me i tago ni waqa.
NA VEIKA E DAU CAKA VEI IRA NA VULAGI
Na i Vakacoa
Oqo na magiti e dau cabo me kedra na vulagi ni ra sa qai tadu mai. E magiti buta ka vakaicoi vakavinaka. E dau vakarautaki na i vakacoa me baleta na gone vou, se dua na turaga e sa qai lesu mai e na nona i lakolako vakayawa kei na vulagi vakavanua.
Na i Vakacoa Tawake
Na nodra meke na marama e na kena udu mai e dua na waqa ni Viti ka kauti ira mai e so na vulagi, e ra sa kilai tiko yani e vanua se dua na Turaga.
Na i Wawa
Na magiti e waraki ira tiko yani na vulagi ka ra sa kilai tiko ni ra na yaco mai. E dau cabo na magiti oqo.
Na i Vosai
Na kakana e takitakitaki se laki kerei mai veivale me kedra na vulagi e ra coraki cala mai ka ra sa calata na gauna ni kana. E na sega ni cabo, e vakamaluataki ga.
Na Takitaki
Na kau ni kakana buta ki na dua na vale se ki na dua na soqo ka vakaitavi kina e dua ga se rua se sivia na marama.
NA VEIKA ERA VAKAITAVI KINA NA MARAMA
E ra sega, ni dau vakacabori i sevusevu, tabua se magiti ko ira na marama. E ra sega tale ga ni ra kaciva se votonaka na ka e vakacabori mai, e ra dau vakamaluataka ga. Ni dau caka tale ga e dua na veiqaravi vakavanua, e ra sega ni vakaitavi ki na ka so na gauna e ra na tiko vaka tikitiki se ra sega sara ga ni tiko kina. Oqo na veika vakavanua e ra dau vakaitavi kina na marama:
Na Qalowaqa
Oqo na veikidavaki vakamarama e dau caka vua e dua na marama bale. E dau caka galugalu ga na veikidavaki vakamarama oqo.
Na Tabisa
E dau caka na tabisa e waqa ni vakarau udu yani ki na dua na vanua ka caka tiko kina na vakaloloku e na nona bale e dua na vakayaca e na vanua ko ya. Na tabisa sai koy na kena tukuci me ra cecebuya tu na i sulu kei na i yau talei e so mai na i vana. E dau kena i vakarau me qalovi mai navua na i yau ni tabisa.
Na Cere
E ra dau qarava na cakacaka ni cere na marama, e na kena i yau. E ra uvu davui na tagane cauravou.
Na Vakamiraseniwaitui
Oqo na nodra i vakamamaca na gonedau. E dau vivi nai yau ka qai cabo.
Na i Vakacoa
Na lewe ni nodra takitaki na marama, me kedra i wawa na vulagi.
Na Takitaki
Na kau kakana na marama. Ni ra tau ga na kakana, e ra na vakacobocobo.
Na Veisiko se Drekedreke
Na kena laki sikovi e dua e tauvi mate bibi
Na Roqoroqo
Na nodra kau sovu kei na veiyaya ni gone ko ira na marama
Na tikotiko
Ni sucu e dua na gone
Na Bikabika
Na kena vakalolokutaki e dua e mate, era na dau tiko e vanua ni somate e so na marama matua me ra bika tiko na i tikotiko ni mate
Ena qai tomani tale yani.


text:
Tawa vanua taumada
26 March, 2018, 11:22 am
Update: 11:22AM ESA koto oqo e ra na i tukutuku ka a talanoataka ko Talatala Epeli Rokowaqa, e dua vei ira na turaga i taukei era a vuli mai Navuloa ena vuli lotu ni Lotu Wesele ka vola kina e dua na i vola me baleta na keda i tukutuku na kawa i taukei, oya na �Tukutuku Makawa kei Viti�. Ni wiliwili sara yani.
3. O ira na kawa i Tui wai. O Tui wai oqo, sa Tui ni vanua, sa yacana levu o Waimaro. Na kawa oqo sa tiko eliu e Viti ni bera mai o Rokomautu kei Kubunavanua. Ni ra sa tawase ena veibuli mai Nabukebuke na noda qase, era sa mani tawase kina na kawa oqo. (1) O ira ka lesu tale i Wailiko mai Waimaro.
(2) O ira ka tiko ena Wainivesi, ka so tale i Waibula. (3) O ira ka tiko ena Waidalice. (4) O ira ka tiko ena tai matau ni Wainibuka. (5) O ira ka muria na Wainimala. (6) Ka so vei ira sa tiko sara mai Waidina.
Oqo ga na kawa levu duadua e Viti. Eso vei ira sa kena yaca buli na Tui, ka so e Vunivalu, ka so e Ratu, ka so e Sauturaga, ka Bati eso. Sa kedra icavuti levu na Waimaro, se kai Waimaro.
4. O ira na kawa i Waicalanavanua. O ira na kawa oqo e nodra yavutu mai Nakauvadra o Nukunitabua.
O ira na kawa oqo e tabu kina na veisei, kei na ivalu mai Nakauvadra ena vuku ni nodrai tovo kaukauwa. O rau na kena ulumatua mai na kawa oqo erau a drua i valu;
Erau a loqota na ketei tinadrau ni bera na gauna me rau sucu kina, ka rau sa mani lutu dole se tauvoki, ka sa mani vaka na itovo ni bula vakayalo nodrau bula voli e vuravura oqo. (Sa rawa kina ena gauna oya me rau rairai votu, ka tabogo tale yani). Ka sa yacadrau kina na �Sau.�
Ena gauna ni buli yavu cecere ni veibuli mai Nabukebuke. Era sa tawase kina na kawa oqo mera dui lako, o koya sa mani duidui kina na yacadra buli nikua, kei na kedrai cavuti talega.
Ia sa kedrai cavuti levu ga na Sau.� O ira ka gole vaka i na Tokalau (1) O ira oqo na kawa ni Sau, era sa cavuti me kai Dewala, era tiko eliu mai Navukivakawalu. Sa yaca buli ni kawa oqo na Durucoko. Ka so sa tiko ena Waidalice era kawa ni Sau. O Tuinasau, Tuivatu, Tuiwaitola, yaca buli me Vunivalu. (2) O ira na kawa ni Saunokonoko; era sa cavuti me kai Nakumitabua. Emuri era sa tawase: era sa qai dau cavuti tale kina me �Toluga.� (Tolu ga na turaga).
O Saunalewa sa buli taumada ena kawa oqo me Vunivalu, ia sa bale na yaca oqo vei Rokotinanibaca na vu yalewa.
O ira na iwase oqo, era tiko vata kei ira na kai Nabukebuke mai ului Waiqa, ia nira biuta era sa lai tiko i Nauluvatu mai Waidina, era tawase tale mai kea na kawa Vunivalu era tiko mai Rewa, kei ira ka tiko mai Nakelo era sa lai tiko i Namosi, ra qai yaco emuri i wai, ia o ira na tiko mai Natogadravu era muria sobu mai na Waidina na yaco emuri i Nuku (Nukunitabua).
3. O ira na kawa ni Sautoka. O ira na kawa oqo, ni ra tawase mai Nabukebuke era sa muria ga na tokaitua o Nasautoka ka tikoga mai Korolevu, ena vanua ni so Kalou o Naicuvacuva vei Jiova na yacana. Ka sa kena vu levu ni kawa oqo se nodra qase. Sa yacana o Leka; ni sa leka o koya, na watina o Adisua, a luvena e rua o Seruvakula, kei Rokoarika me vaka au sa tukuna ena wase sa oti.
Sai ira ga na kawa oqo ka vakatawa na tai i matau ni Wainibuka, ka dau cavuti me tai ni wau, ka yaco sara mai i Naitasiri. O ira na kawa oqo era sa lewe levu sara e Viti nikua. Era dau cavuti me Sau; ka sa duidui na ivakayaco ni yaca oqo e Viti, me vaka au tukuna toka e cake e tolu ka vaka.
5. O ira na kawa i Robulaikalou. O Robulaikalou e dua na luve i Tui Nakauvadra.
O ira na kawa oqo, sa cere me vaka na bukebuke levu, na yavu ni buli, era sa bulia. Sa i koya ga sa kedra i cavuti levu kina na kai Nabukebuke. Eso e tiko mai Namosi nikua, ka so e tiko mai Levuka (Ovalau).
Ena gauna era tawase kina na noda qase mai Nakauvadra; o ira na kawa oqo era sa taura matua tikoga na i cavu ni yacadra ena buli Yavu Cere ni Buli, ka sa ulumatua mai na kawa oqo o Radrodrolagi, oya sa kawa ni Tui Namosi, ka gone o Veredrau.
O koya sa kawa ni Vunivalu. O ira oqo era laki tiko i ulu i Waiqa, sa nodra yavutu o Nabukebuke.
Era wase emuri, Navatuvula, Namakala, Dividamu, Nakorobalavu, Nasa, Nariko, Namoa, Torolevu, Nabuacoko. O ira oqo ka tiko mai Ovalau, Burekalou, Segodai, Loma, Nasilime, Nakorovatu, Masa. Oqo o ira kece na kai Nabukebuke, era tiko ena ulu i Waiqa eliu.
6. Na Kawa i Ratu Lele. O Ratu Lele oqo, sa dua na turaga dau qaravi, vei ira na neimami vu na kai Viti eliu.
Ka sa dau qaravi, ena nodra mai tabu tiko i Papua, ena nodra lako mai i Viti. Ia ka sa yacana tu mai Papua o Tamudulele. Ka sa turaga sau, ka leka o koya, ka sa dau kaciva walega na qio mai wai o koya, mera lako mai vua. Ni ra yaco mai vua i matasawa, sa qai digia o koya na qio me kena.
Ena gauna ni veibuli mai Nabukebuke. O ira nona kawa, era sa muria sobu na Wainimala, ka ra laki tiko i Uluda mai Ului Waiqa mai na Tuarewa o Rewa. O Rokoratu na turaga, kei ira eso na kawa ni Saunokonoko, era kawa ni Vunivalu kei ira nona Sauturaga.
Era cavuti me kai Burekorewa, o Burebasaga emuri, kei na nona i kaso era cavuti me kai Dreketi. Era tiko ena bati ni Waini mala, kei na kena bati era cavuti me kai Tokatoka e delavuvu, kei na nona Lawadoko, era cavuti me kai Vutiakoto.
O ira kece oqo era kauta na yaca ni nodra Yavu Rewa me yaca ni nodra vanua. Ni ra tiko mai Uluda ena gauna o ya, era qai lako sobu emuri i baravi ka tiko mai Burebasaga, kei Rewa.
7. O ira na Kawa i Degei. Oqo o Degei II, o koya sa yaca i Degei I na Vu Levu. O ira na kawa oqo, era sa laki vakatawa na vanua i Rakiraki (Lumulumu i Degei).
O ira oqo, era lewe sara. Sai ira ka vakatawa na vanua o Viti Levu i na Ra, kei Vanua Levu i na Vualiku. Ka veicurumaki i na yanuyanu o Kadavu, kei ira eso na qali Cavakilagi. Kei Vanua Levu i na Ceva, era qai curu kina eso emuri.
O ira na kawa oqo era sa sega ni bau tiko ena veibuli mai Nabukebuke, �Baleta na ivalu sa tukuni oti.� E dua na ka vinaka eda raica vei ira na kawa oqo, ka ni sa dei tu ga vei ira na dui yaca buli vakamataqali ni nodrai tutu ka yacova na siga oqo. �Ni raica oqo, me vaka�: (1) Tu Namotutu (Mataqali o Namotutu). (2) Tu Navitilevu. (3) Tu Malake. (4) Masi Ratu. Oqo na taba ni masi mai na Tu Namotutu, kei na Tu Cakau talega. Kai wase Sauturaga nei Sokula mai na Tu Namotutu.
Ena qai tomani tale yani.


text:
Cảm ơn bạn đã tìm kiếm ma so karaoke quay lai tu dau Mã số karaoke quay lại từ đầu 5 số Trương Lê Sơn 53045
tai chonbaihat.com . Xin chúc bạn có buổi karaoke vui vẻ với những ma so bai hat quay lai tu dau
quay lai tu dau karaoke ma so, quay lai tu dau karaoke 5 so, quay lai tu dau ma so karaoke, karaoke ma so quay lai tu dau, ma karaoke quay lai tu dau, ma so bai hat quay lai tu dau, tim ma so karaoke quay lai tu dau, ma so quay lai tu dau, quay lai tu dau karaoke, ma bai hat quay lai tu dau, ma so bai quay lai tu dau, quay lai tu dau ma so, ma bai quay lai tu dau, ma so karaoke 5 so quay lai tu dau, ma so karaoke 5 so bai quay lai tu dau, msbh quay lai tu dau, ma so karaoke bai quay lai tu dau, karaoke 5 so quay lai tu dau


text:
Koro o Jeruisalemi
23 April, 2018, 11:45 am
AISEA 2:3 For out of Zion shall go forth the Law and the word of the Lord from Jeruishalem.
Ki-Mitzion Tetzei tora-udivar adonai Mirushlayim.
Ni na lako yani mai Saioni na i Vunau kei na Vosa i Jiova mai Jeruisalemi.
Joni 15:3
Dou sa qai samaki e na vuku ni vosa au sa vosataka vei kemudou.
Sa dina na vosa ni “Sa kalougata na yavadra era kauta voli tu yani na i tukutuku vinaka ni noda Turaga”.
Sa kalougata vakalevu cake talega ki na veivanua eso sa digitaka na Kalou mera butuka na nona tamata digitaki.
Era kalougata vakalevu cake talega na veivanua ka ra sa digitaki me tara cake kina na matanitu ni Kalou e vuravura.
Era sa kalougata ka ni ra sa okati mera tiki tudei ni tuvatuva ni nona veivakabulai na Kalou e vuravura, io oya na i tuvatuva vakalomalagi, ka sa mai vakavatukanataki e vuravura.
Ena sega ni butuki walega, ia, e sa vakavatukanataki sara ga kina na cakacaka loloma ka veivakurabuitaki ni Kalou.
Nida wilika na i tukutuku ni nona a mai liatamata na Kalou e vuravura, eda sega walega ni sarava kina na nona cakacaka mana e veivakurabuitaki, ia, era sega ni guilecava na dau volavola, mera tukuna na yaca ni koro se vanua ka vakayacori kina na ka bibi ka sa vakayacori.
Na veika a vakayacori e a sega ni vakayacori e maliwa lala, ia, e a vakayacori e vuravura.
E a yaco e na dua na koro se tiki ni vanua ka ra tiko kina na tamata.
Ni cavuti na veivanua ka a vakayacora kina ko Jisu na nona cakacaka mana, sa vakadeitaka sara ga vei keda e vica na dina.
Sa dina na nona a lia tamata na Kalou.
Sa dina na veika a vakayacori, nira yaco e na dua na vanua dina.
Sa dede sara na gauna eda sa rogoca tu mai kina na yaca ni veivanua se veikorokoro, ka a mai vakataleva voli na Turaga kri iratou na nona tisaipeli.
Eda sa rogoca tu ga na yaca, ka da sa kilai ira wale tu ga vakavosa, se ka ni vakanananu walega.
Eda sega ni kila me yacova mai oqo se mataqali vanua vakacava, se vakaevei tu na kedra i tuvaki.
Au a sa talanoataki Jeruisalemi kei Peciliema e na yabaki sa oti, ia, au vakabauta ni na via daumaka me’u na talanoataka se me’u na vakamacalataka vakaoti e vuqa sara na veivanua e a vakabutuka, ka a caka mana voli kina na Gone Turaga ko Jisu Karisito e na gauna koya, e na i Vola Tabu.
Meda kakua ni cavuti ira wale tu ga, ia, meda kilai ira ena kena matailalai duadua eda rawata, baleta oqo e na vukei keda e na noda vakadewataka vakadodonu nai tukutuku ni veika ka sa vakayacori, kevaka e matata taumada vei keda nai tuvaki ni vanua, baleta ni a sega ni digitaki ira vakailoa na Kalou.
Sa levu sara na kena i vakamacala e cacavukavuka eda sa dau rogoca tu mai vei ira e so, ia, e sega ga ni se matata sara vei keda ka ni a tukuni tu ga mai vakavosa.
Na uto ni nodra bula se vakabauta na Jiu, e dabe sara koto ga e na nodra vanua se qeletabu ko Jeruisalemi, baleta oqo na vanua e tara kina na tukadra o Solomoni na Tui na nodra valenisoro.
O koya sara ga oqo e dau vakadeitaki ira tiko na Isireli e na veigauna kecega.
Ena veiyasai vuravura cavaga era dau tiko voli kina, era dau solia tikoga mai na nodra vakanuinui vinaka, ka ra sega vakadua ni dau guilecava, mera dau solia tikoga mai na nodra dau cau tiko mai vakailavo ka me tarai cake tikoga na nodra qeletabu.
Oqo sara talega na vu ni nodra kalougata.
Na korotabu ko Jeruisalemi sa i koya na nodra i sakisaki na Jiu/Isireli/Iperiu, ka ra dau bole mate kina.
Ena i karua ni Veigauna e na Wase e ono, tikina talega e ono (II Veigauna 6:6) e kaya kina na Kalou Bula ko Jisu,” Ia, ka’u sa digitaki Jeruisalemi me tu kina na yacaqu, ka me tara talega kina na noqu vale.
Ki vei kemuni na wekaqu mai na veiyasai Viti, au na vakadeitaka tikoga na noda vakabauta e na vuku ni rarama ni vakasama oqo me baleti Jeruisalemi.
Na veivanua kece o koya e a cabe taumada kina na Lotu i Jisu e na noda vanua oqo ko Viti me vakataki Lakeba e na yabaki 1835, e Viwa, Rakiraki e na yabaki 1852, oqori sara ga na noda dui sakisaki me vakataki ira na Isireli e Jeruisalemi.
Ni da na dau vakamareqeta na veitikina tabu vakaoqo, e na dau i vurevure tikoga ni veivakalougatataki kivei keda, kei ira na noda kawa ena veisiga ni mataka.
Kevaka e tu na nomuni vakatataro ni qai qirita ga mai na naba ni talevoni veikauyaki na: 9204915/ 9590439.
E na qai kuri tale yani


text:
Mana na waiwai
16 May, 2018, 9:42 am
NA GAUNA au se vesu tiko kina e valeniveivesu mai Naboro, sa dua na ka na noqu gadreva tiko me’u viritaka laivi na vatu ni butako, ia, e qai sega tiko ni rawa, baleta ni gauna ga au sere mai kina, au baci la’ki butako tale.
So na gauna, au sa dau vakasamataka ni rairai au sucu beka ga mai, me’u dua na dau butako.
Oqori na veika e cauraka mai e na Na i Lalakai o Tomasi Vosalevu e dua na turaga mai na koro ko Deladamanu, e na yasana o Naitasiri.
E kaya o Vosalevu ni butako e cakava tiko e tu sara ga e na kena i vakatagedegede duadua e cake, ka sega ni rerevaki ira na ovisa se o cei ga e vakababa mai matana.
Tomana ni dua na siga e sa qai masulaka ki vua na Kalou Levu ko Jiova mai na vuniyalona mai loma, me solia mada vua e dua na i solisoli me rawa ni rawa i lavo kina, ka kena i karua me rawa ni vakabulai ira kina na tamata.
“Veisiga kece e bulia na Turaga, au dau masumasu tiko ga e na noqu loma ni rumu.
“Na gauna madaga me’u laki kotikoti kina se la’ki teitei, dua ga na gauna galala, au na masu lo ki vua na Kalou bula me yalovinaka sara me vakayacora na noqu gagadre,” kaya o Vosalevu.
Kuria o Vosalevu ni dua na mataka lailai nona lesu mai na sisili, sa raica sara e dua na tiki ni pepa lailai ni davo no e na mata ni katuba ni nona rumu.
E a taura cake, gole sara ki nona rumu, ka la’ki cega sara me wilika.
“Na gauna au sa raica kina, au qai kila ni volavola e na tikini pepa oya, e volai tiko e na vuti ni toa.
“Turaga, ke sa i koya beka oqo na isau ni noqu masu, au sa vakavinavinaka sara kina vakalevu vei kemuni.
“Au cuva sobu e na yasa ni noqu loga, ka’u vakavinavinakataka na tiki ni pepa e sa tu oya e mataqu,” kaya o Vosalevu.
Tomana ni tiki ni pepa o ya e volai koto kina e vica na veika me wakia vata me rawa ni dua kina na waiwai.
E kaya ni waiwai oya, e qai lumuta e na dua na tiki ni yagona ni se bera ni moce.
“Au sa mani kerea sara ki vua e dua na ovisa me kauta mada mai na veika e volai tiko e na tiki ni pepa.
“Me ka ni cava qo, mo mai gunuva mo mate kina? e taroga mai na ovisa.
“Sobo yalovinaka sara kauta madaga mai kerekere,” kaya o Vosalevu.
Kuria ni matai ni siga e lumuta kina e sega ni bau vakila e dua na ka.
Ia, na i karua ni siga, ni qai 4 na kaloko e na mataka lailai, sa vakila o koya ni vaka era sa cacaribariba kece mai na sala ni nona dra, ka sa mai yadra mama sara tu ga yani.
E kaya o Vosalevu ni qai ka 5 ni siga ka lako yani, e sa nona i vakayadra sara tikoga na waiwai e lumuca, e na 4 na kaloko e na veimataka kece.
Kuria ni gauna e sa lumuta tiko kina, era qai kacivi koya ga na kaivesu me mai gunuti se vakasigalevu, ka ni sega ni bau oca vakalailai e na gauna e cakacaka tiko kina.
Tomana ni volai tiko e na i vola o ya, ni kevaka e dua na turaga me sa lumuta, ena tabu ni rau veiyacovi se tiko vata kei na watina se nona i tau e na loma ni 21 na siga.
E kaya o Vosalevu na gauna oqo e sa sivia e 2000 vakacaca na turaga kei na cauravou, era sa la’ki vakayagataka oti na waiwai e volitaka tiko.
“Dua na veiwatini e nakoro ko Namuamua, erau sega tu ni vakaluveni e na loma ni 10 na yabaki.
“Na vula sara ga o Okotova e na yabaki sa oti, sa qai kerei au o tagane ke rawa ni’u vukei rau.
“Oti au sa qai tukuna vua me rau lumuta ruarua vakaveiwatini na waiwai, ka me rau vakayacora na tabu au sa vakamacalataka oti oqori e cake.
“Macawa sa oti sa dua na ka na nona mamarau o tagane, ka mai vakavinavinakataka vei au ni sa vula 7 tiko na nona lewe ni vale na vula oqo,” kaya o Vosalevu.
Dua na cauravou ka yacana o Senitiki Buiwai, mai na koro ko Namuamua, e Naitasiri e vakamacalataka ni se qai yabaki 16 sa lumuta na waiwai ka volitaka tiko o Vosalevu.
E kuria ni vakila sara ga na veisau ni yagona, ia, ni sa yacova mai oqo na i ka 30 ni yabaki ni nona bula, e se tautauvata tu ga na kaukauwa ni i vakarau ni nona cakacaka.
“Na noqu teitei sa qai kaukauwa cake tikoga, ka levu na veika au cakava, e na gauna au sa lumuca tale kina e na i karua ni gauna, ka’u vakatatabutaka na kena tabu.
“Dua na ka e kauta laivi vei keda na vucesa, ka da sega ni wawale e na gauna eda cakacaka tiko kina,” kaya o Senitiki.
Kuria ni sa nona i tatau ga e na gauna o vakarau lumuta kina, mo vakabauta, ka masulaka vua na Kalou ni na cakacaka e na loma ni 21 na siga.
E kaya o Vosalevu ni vinakata me volai na waiwai e volitaka tiko, baleta ni sega vakadua ni bau dua na turaga se cauravou e volia, me la’ki tukuna vua ni ka lasutaki na ka e volitaka tiko, era na la’ki vinakata tale me ra volia e 2 se 3 na tavaya.
Tinia ni mate kecega me vaka na varivari, na mate ni suka, mate ni uto, ena kauta laivi na waiwai e na gauna ko lumuta kina, ka na vakabulabulataka talega na yagomu.
E na vakatataro matailalai tale e so, me baleta na i sau ni dua na tavaya waiwai, kei na tiki ni yago cava me lumuci kina, ni qai veitaratara ga e na nona naba ni talevoni veikauyaki na: 8018578, me rawa ni vakacegui kina na nomuni gagadre.
Namaka na i talanoa ni nona kaivesu e na macawa mai oqo


text:
Update: 11:29AM ESA koto oqo era nai kuri ni wai vakaitaukei ka veivuke mai kina na Minisitiri ni Taukei ena Tabana ni i Tovo kei na Vosa, ni wiliwili sara yani.
23 Daliga
1. Qili na drau ni botebotekoro, sui kina na daliga.
2. Tuki na drauna ni daliganirapete, vakatakata, sui kina na daliga.
3. Dua na drauni yamenilaione balavu, raragi ena buka, loba, sui na daligana ni se katakata toka, davoca na daligana.
4. Me qili na drau ni tamole, dua na itaki ni ti na kena wai, waki vata kei na dua na itaki ni ti na waiwai, vakatakata vakalailai, vakaturuma in a daliga e mosi, vuki me drodro tani mai.
24 Davuibuco (mosi)
1. Vusoi se lose vakasokosoko na drau ni botebotenikoro kei na drau ni wabosucu, gunuvi. Ena vakaoti na mosi kei na katakata ni davuibuco.
25 Deqi
1. Me beti mai na drau ni lataniviti, totodro, botebotekoro kei na drau ni uci, me tautauvata na levu ni draunikau kece, vusoi ena wai tunumaka, gunuvi wasoma me vaka na wainigunu.
26 Didivara
1. Me kari voleka sara i vuna na batilotu ni niudamu, loba mai na kena wai i qara ni daligana.
27 Dogai
1. Me kari na tolo ni wakokona e qara i matanisiga, tauvuloni, vusoi ena waikatakata, gunu ni bera na kana.
28 Drami
Mataqali mate ni gone, vu vakalevu mai na gunu se kana ka kamikamica vakalevu.
1. Kari mai na tolo ni wi kei na tolo ni maqo, vuloni, vusoi.
2. Kari na tolo ni dawadamu, vica na drau ni quawa, qai sova ena beseni e sa biu tu kina na dawadamu.
29 Dranumi/Rewa
1. Musumusu vakamatalailai na drau ni vasaniviti, vakawaiwai ena waiwai sinu me iwali.
30 Drimi
1. Me kosokoso na drau ni duvaniviti, vakasigani, biu ena bilo se sasa waiwai, me qai dau lumutu tu.
2. Kosokoso na drau ni kura, waki vata kei na waiwai sinusinu, lumuti me vaka na rewa.
31 Dromodromo se Buracimi
Na mate oqo e dau vakademilamila, dromodromo na yaloka ni mata kei na yago, maca tale ga na wai ni yago, kiro na mata.
1. Me tuki na bulu ni niudamu se niu rerega, loba na kena wai, gunuvi.
2. Beti na drau ni gasauniga, vusoi ena waibatabata, gunuvi.
3. Kari na tolo ni wi, vakawaikatakata qai gunuvi. (tovolei oti, ena mana)
4. Me kari na tolo ni drala kei na tolo ni mulomulo, vuloni, vusoi, gunuvi tiko me yacova ni bogiva. Otiveisau, kari vou tale na wai. Qori me gunuvi tiko me yacova ni sa oti na dromodromo.
5. Me tuki na kuli ni maqo dina se maqoniviti, vusoi, vakawai vakalailai, gunuvi.
32 Duru (mosi)
Mosi na duru ni sa curuma sivia na batabata.
1. Me vusoi vakalevu na drau ni denivuaka, gunuvi.
2. Me raragi ne drau ni kura, ovici e duru me rawa ni curuma vinaka na katakata.
33 Gaga (vakabibi, gaga ena ika)
1. 7 Na drau ni Wabitebite, (wasea irua, vakayagataka na yasana imatau), drau ni Co bulabula, drau ni botebotekoro, drau ni denivuka, drau ni losilosi. Vusoi vata ka gunuvi.
34 Gaga Na yago (ke mavoa)
Me beti mai na drauni vulokaka, botebotekoro kei na drau ni molikaro. Kuvui kina na vanua e mavoa, sigani eso na draunikau, ovici kina na mavoa, vadretitaka.
35 Gata Leka
Mate ni kete, mosi kaukaua, lualua; nanumi ni mate vakatevoro.
1. Uto ni jaina (leka). Boboraki ka gunuvi na kena wai.
36 Gogo
Medra wai na gone nira sega ni kaukauwa vinaka (gogo, ceguoca, sega ni kana kei na so tale).
1. Me sava, tuki vinaka na waka ni vorovorosivi, vakawaikatakata ka gunuvi.
37 Kaci Yalo
Kevaka edua e vaka e yali tu na yalona.
1. Me kari na loma ni soni, vusoi vinaka qai gunuvi.
38 Kakaca ni yava
1. Kau mai na drega ni uto, boro ena vanua e kakaca.
39 Kakadra
Me dau wadadamu tu na yaloka ni mata.
1. Me qili na drau ni tomole, vakaturumi ga vakadua, kua ni sui vakasivia ni sa rui katikati.
2. Qili na drau ni botebotekoro, sui kina na mata
3. Tuki na tolo ni gasau gonegone, loba, sui kina na mata.
40 Kana Cala
1. Kari na tolo ni nokonoko matua, vuloni, vusoi, vakalailai sara na kena wai, walia kina na gadro kei na vunibati.
2. Tuki na waka ni coboi, vakawai vakalailai, vusoi, gunuvi.
41 Kana Lua
1. Beti mai na sovusovu ni quawa kei na drau ni mlau. Rau vusoi vata gunuvi.
42 Kara
Mate ni kuli ni yago, vu ni sega ni dau sili vinaka
1. Dresudresu na drau ni seremaia drokadroka ka biu ena waiwai mei ilumu ni oti na sili
2. Vusoraki e 12 na drau ni seremaia ena dua na beseni ni vuluvulu, tavulon me gunuvi ena mata kei na yakavi (O 1 kei 2 erau rawa ni caka vata oqo e i wali kaukauwa duadua ni voleka ni mate ni kuli kecega)
3. Yacaraki ena mata ni kara na drau ni kadrala gonegone me yacova ni sa wadradra.
43 Kasi ni Katonigone
Kari vata na tolo ni molau yalewa kei na molautagane, lose qai gunuvi
44 Kasiqarilewe (Sasala)
Me kari na kuli ni bua ni viti, vakavulo/tavuloni, lose me gunuvi me luti talega.
45 Kasiqarisui
Na mate oqo e kasi ni suitu, yala i deteda. Dau vutu culacula, ka da dau masa kina, rawa ni vaka leka na yava.
1. Kari tani na wakatu ni soni e sau, qai kari mai na kena e loma, tuki, lose, gunuvi.
2. Me kari na kuli ni bovo, dawasere, yalu, kavika, salato kei na tarawaumeirakaka. Vuloni vata na totodro, vusoi, gunuvi vakarua ena dua na siga ni se bera na katalau kei na vakayakavi.
3. Me tuki na waka ni denimana, vuloni, vusoi ena wai katakata tabua. Gunuva ni bera ni o kana e veisiga.
Kena Tabu: Dalo ni vuci, ti, kakana damudamu kece, ika, masima, me yacova e bogi va.
46 Kasitabu/Kasimagamaga
Kasi ni duvu, vuce, vutu, qai tete, e dau yacovi ira na marama. Dau vakilai ena gauni ni tiko bibi, se ena gauna sa yaco oti kina na vakasucu. Dau mosi na dibi, lai yacova sara ni dredre na cavu ya. Me kari na tolo ni salato kei na tolo ni yaro e qara ina matanisiga, vuloi, gunuvi. Rawa ni vakayagataki na wai batabata se waikatakata. Me gunuvi vaka rua ena vei siga ni bera na kana.
Kena Tabu: Na masima ena gauna o gunuva tiko kina na wai.
Ena qai tomani tale yani.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
E dau lou na were, karusa na i vakada ka tabu ni lakovi ni suasua na qele de karaka na uvi. E dau lelevu na vuata, matua na uto ka sa via oti mai na maqo. E dau dreu na dawa kei na wi ka se na ivi. E dau levu sara na i saluwaki ka dreu tale ga na misimisi. E dau se na lagakali, bua kei na caucau.
Veika e dau yaco e Waidranu kei na Waitui
E dabi na lairo damu me dere neke i waitui ka tobotobo rawarawa ena bogi buto. E dau levu sara na nuqa kei na ki ka dau katoa na kena ba. E dau gauna tale ga ni vakasucu na qio. E dau rai na matadra ni vidi na sinu. E dau matua na kuku, kolakola kei na kaikoso. E dau yati na vivili me vaka na madrali, bosucu kei na tadruku. E dau kunei ni ni gaga e so na mataqali ika.


text:
This blog documents events and stories surrounding the Military Coup carried out in Fiji on December 5, 2006 plus ongoing efforts to restore democracy & freedom to the people of Fiji. Despite parliamentary elections in September 2014, Fiji remains under repressive control by the Bainimarama government, where the rights and freedom of citizens and their members of parliament remain under restrictions - www.fijicoupin2006.com replaces www.fijicoup2006.com
Tuesday, March 15, 2011
More military officers and police revealed as QEB Goons
8 comments:
- a.rogo said...
-
a cava tiko nada na nomu baigani kina nodra bisinisi na qarava tiko na nodra cakacaka era bubului kina.
- 12:55 AM
-
-
@a.rogo,
E rairai o leqa se mataboko tiko ena lecaika ni nomu nanuma va qori.
E sega ni dua na sotia e bubuluitaka me la'ki lasu, butako ka cakava nai valavala kaukauwa vei ira na lewe ni vanua, vakabibi vei ira na marama.
E cava e donu tu ya vei iko? Vacava me lai caka vua e dua na wekamu nai valavala lolovira ka caka tu vei ira na lewe i Viti. Rawa mo ciqoma ke lai butuki na ketei ganemu vei ira na sotia? oqori na ka e sega ni bubuluitaka e dua na sotia e muria na lawa ni bula vasotia.
Rairai o iko o dua vei ira na sotia nei Vore o dau colata tu na nona kauveilatai ni lasu, butako kei na veivalolomataki. Nanuma vinaka tiko ni na yaco mai na gauna e ra na tarogi kina mai muri. Kua ni levu tikoga na doudou ni tiko na dakai!!
Moce toka mada.
- 1:11 AM
-
-
@ rogo
Sa vakamadua mai na rogoca tiko na veivakaloloma taki era cakav tiko e so na noda lewe ni mataivalu. Nai vakarau era vakayacora tiko e vica walega e sa vaka vuna na i rogorogo taucoko ka sa vakavuna me ra sa boica taucoko kinaga E na sega ni rawa me tabonaki e dua na ka, ka ni na basika ga mai cake.. O iko kei Bainimarama e tautauvata na nomudrau mona - ni da vosataka e dua na ka e sega ni dodonu me da lasu, na lasu ena muria ga na lasu, ka oqo era sa vakalialiai tu kina na lewe ni vanua. Se cava tale me se tikoga kina na Emergency Decree when there is normality in Fiji. Sa vakaraitaka ga na rere. Na tamata ga e lasu ena levu tiko none rere ni na namaka tiko ni dua na siga ena tbo kina. "One day Mafatu!!!"
- 10:58 PM
- a.rogo said...
-
bula vinaka taukei dina....e sega ni dua e duavata kei na veivakararawataki....meda kila mada na cava e vuna ka vakayacori kina....na dua e dau veivakalolomataki o Padarath kei ira ka vakayacori vei ira na veivakalolomataki oqori....qo sa qai toboki ira na nodra i valavala ka sa qai koya oya...ONE DAY MAFATU...sa dri yani.......
- 8:02 AM
- a.rogo said...
-
dlibula vinaka taukei.....esega ni dua e leqa se mataboko...meda kila mada na cava e vuna koya e vakayacori kina vua na i vakarau oya....o vinakata se sega ...the PER is there.....tou taura mada na kisi nei Padarath....okoya e dua na dau veivakalolomataki....sa dina ni rairai malumalumu toka na kena i rairai....na ka edau cakava e mosi...esega ni rawa ni ovesu vakaveitalia...edua na ka mosimosi o cakava...qori na dua e levu na ripote baleti koya...mai tarogi qai bataka...koya e vakayacori kina vua na "minimum force"....sa dri yani
- 8:20 AM
-
-
@a.rogo,
Lolovira na nomu rai ni ko vakadonuya tu na veivakamavoataki era sa caka vu na sotia e Viti. Na veiliutaki butakoci ni mataivalu sa mai kune kece na valoloma ni bula e Viti.
Sa tiko na ovisa me qarava na vei ka vakalawa. I'a baleta na levu ni rere kei na lamu ra sa mai coko kina o ira na gone ni Viti eso me ra mai liga ni veivalolomataki nei Vore.
Era na saumi taro kina mai muri ni cala valawa na ka kece era cakava. Da waraka na kena musuki sobu na levu ni mataivalu e viti, ni sa sega tu na ka yaga era cakava. Levu ga na training kei na veivalolomataki ka ra kana buta tu mai nai lavo ni matanitu. Era na saumi taro kina mai muri...
- 2:46 PM
- a.rogo said...
-
Bula vinaka Taukei
Laiva vua na tamada sa tabogo me qai sausaumi....tukuna talega e dua nai vosavosa vaka viti oya "ni na dui lauti koya ga na sui ni kena"
Na vakaloloma talega i Viti...e sega, koya ga e vucesa e vakaloloma.... kevaka eda raica na toso ni matanitu e cici tiko ena gauna oqo e focus vakalevu ki na rural area...kevaka ga sa sega ni rawa ena vanua ni cakacaka...i na koro sara....da teivaka vakalevu na qele...meda kana mai na buno ni yadreda....sa dri yani
- 3:10 PM
-
-
Ni bula vinaka na noda!
Sa vakamaucokona na noda vei talanoa. Totoka ka wararasa. Au du vata kei keda taucoko ni vakarau ni veivakasaurarataki edua nai vaka rau lolovira. Sa dina taucoko ni tu na mavoa, rarawa, kei cudru na vei ka e yaco vei ira na wekada qo.
io! E dua na noqu taro. Vakacava ke ko ira na yaca era volai tu oqo era vakatusa na nodra caka cala oqo vua na Kalou? Kasana vosoti ira na Kalou (ref:1Joni1:9).
Kesa vosoti ira na Kalou; era rawa beka ni da ciqoma na nodra i valavala ka vosoti ira talega.
Au vakabauta baleta ni Kalou e sa vosoti ira.
GOD BLESS FIJI.
- 11:09 AM


text:
ESA koto oqo era nai kuri ni i tukutuku nei Peni Tabua Tamanivalu na turaga ni Naloto ka dau veivakananumi tiko vei keda ena veimacawa, ni wiliwili sara yani.
E vakaraitaka ko Peni Tabua ni sa talanoataka oti nai tukutuku ni waqa e rua ka rau sa liu mai kei ira na vodo mai kina ka dodonu me da na semata vata tiko kei ira na noda era sa sobu yani ena vica na yanuyanu e na Pasivika kei ira na noda qase era sa mai tawani Viti Levu kei Vanua Levu.
"Oti sa yaco tale mai o Degei II me tukuna vei ira e dua na vanua vinaka sa raica mai cake. Sa tukuna vei Lutunasobasoba, sa lomai Lutunasobasoba mera sa lako cake sara mera raica," e kaya o Tabua.
E tomana o Tabua ni o ira sa tiko mai Lomolomo ko Vuda, sa tukuna vei ira o Degei mera sa taubale e vanua. Sa liutaki ira o Coci kei ira na cauravou. Ia o Kaisaqere o Kailolo, kei Muneanaqo, eratou sa bese ni lako.
"O koya sa tiko kina mai Nadi o Muneanaqo, ia o rau na veitacini o Kaisaqere kei Kailolo erau lako sobu yani ka tara e dua na koro ka vakatoka me ko Narokoyawa kei Korolevu ena ulu ni wai o Nasigatoka me nodrau," e kaya o Tabua.
E kuria ena nona itukutuku o Tabua ni ko ira na turaga era lako e waqa, era sa yaco yani i na vanua sa digia ko Degei II me koro.
"Oti sa tara sara na vale i Lutunasobasoba sa kena kau walega na vadra, koya sa mani yaca ni vanua kina oya o Nakauvadra ka yacova na siga oqo," e kaya o Tabua.
E kuria na nona i tukutuku na turaga ni Naloto oqo ni ko ira na taubale e vanua, era sa cabeta na veidelana ka muria na Tualeita (tua i tamaqu se sala nei tamaqu).
''Era sa vitika cake mai na veikau me nodra sala i Nakauvadra, ni ra sa lako tiko, sa liutaki ira e liu e dua na rorogo, e vaka e dua e vitika voli yani eliu na kau ena sala era muria, sai koya na rorogo oqo sa ka ni vakacegu sara vei ira, me dusia na vanua o Nakauvadra na koro era lako kina, sa tiko mai kina o Degei II kei Lutunasobasoba," e kaya o Tabua.
E kuria ni ra sa yaco kina, era sa tukuna vei ratou na turaga na ka sa kauti ira mai ena sala ena loma ni veikau ka ra yaco rawa mai kina. Sa mani kaya o Lutunasobasoba, sa vinaka me sa yaca ni vanua oqo o Viti.
Ia, o kemuni na taubale mai e vanua, me sa yacamuni na kai na Vitilevu. (Ni kemuni a Vitilevu mai ena salatu).
"Koya sa wase tolu kina nodra kawa na taubale. (a) Kainavitilevu (c) Kainavitikau. Me yala tu mada eke, me'u lai kauta tale mai na ikatolu ni waqa, era vodo maikina na kawa ni kai Viti dina era cavuti me Tui," e kaya o Tabua.
E tomana o Tabua ni i katolu ni lakolako era a lako mai kina na noda qase era vodo mai ena waqa na Kaunitera.
"Na Kaunitera na waqa sa ta mai Toga, ka sa vakayaca vei Tura na tamai Kubunavanua ka ratou vodo mai kina o Kubunavanua kei Sina na watina, kei ratou na luvedrau o Ravula, Kolimatua, Deilanauluvatu kei ira eso na dau ni soko, era cavuti me Kailepuka o ratou oqo na qali Cavakilagi, eratou a mai sobu i na yanuyanu lailai oya mai Toga ka vakatoka me yacana o Vunilagi," e kaya o Tabua.
E tukuna o Tabua ni ko i ratou na kawa turaga oqo, sa lomadratou me muri ira na wekadra era liu mai i Viti, ni sa macala na lomadratou, sa melo sara na soko me ia na lako ena mataka.
"Ni ratou vodo oti na turaga sa vakarewa na Kaunitera me qara na vanua vinaka, e ratou sa mua i na Ceva i Ra ena nodratou lako mai, ni soko tiko ena bogi kei na siga sa votu mai eso na veiyanuyanu sa ra koto i na Ceva, ni ra yacova na yanuyanu sa donui ira, sa lomadratou na turaga mera kele kina ka raica na vanua sa vanua vinaka ka sautu," e kaya o Tabua.
E kuria na nona i talanoa o Tabua ni sa tu na veika kece ena vanua qo, era mani kaya me sa yacana o Burotu, ni ra tiko kina, sa mani sucu kina e dua na luvei Kubunavanua ka sa vakatoka me yacana o Ravouvou ni Burotu koya talega sa yacana o Rovarovaivalu.
"Ni sa tubu na gone qo ko Rovarovaivalu me levu mai sa via vakatasosoko, sa mani caka e dua na waqa Latoka me vaka na ikato ni Bakanawa, sa bau waqa levu sa rauta e lewe tolu, se va me vodo kina," e kaya o Tabua.
E kuria o Tabua ni oti na kena kasonaki na waqa, sa lomai Ravouvou ni Burotu me ratou vakatasosoko kei na lewe tolu na luvedratou na Dau ni Soko.
Ni ratou sa vodo, sa donuya na gauna sa bula kina na cagi, ka ratou sa mani savu kalia sara yani, ka sa lewa toka na mua o Ravouvou, i cama o Matuku, i Muala, me sa uli na waqa i Muala.
Ni ratou yaco i vanua, eratou sa vakatoka na yanuyanu oya me yacana o Muala (Mua la) ka yacova mai nikua.
"Oti sa qai lomai Kubunavanua me sa biu o Burotu, sa vakarewa na Kaunitera mera sa lako mai, ni sa yali o Ravouvou, ia ni ra soko tiko mai me qarai iratou, sa votu mai e dua na yanuyanu sa koto i Naivatoto ka sa lomadra me sa cavu na waqa me sa uli kina.
Ni ra yaco i daveta era sa vakatoka me yacana o Daveta Tabu,' e kaya o Tabua.
E kuria na nona i tukutuku o Tabua ni vanua era mai cabe kina, sa yacana o Muaicabe, na vanua era vola vanua kina sa yacana ko Naqumuivola, ia na koro era tara taumada sa yacana o Naisogotokalau, ka yaca ni yanuyanu o Totoya.
'Ni ra tiko dede vakalailai, eratou sa tawase na veitamani, o Kubunavanua sa tara na koro o Tovu me nona.
Ia o ratou na luvena, eratou sa lai tiko i na yasana o Keteira,' e kaya o Tabua.
E tomana o Tabua ena dua na gauna e muri e ratou sa tawase tale na gone, o Ravula kei Kolimatua e ratu sa lako mai i Muala vei Ravouvou, ka ratou tiko kina.
Ia sa tikoga mai Keteira o Delainauluvatu.
Eratou sa yaco e muri me Kawa ni Tui na gone, ka Kawa ni Sau o tamadratou. Ni ra sucu tale e muri eso na luvena, era gone, era sa cavuti ena yaca i tamadra, "me kawa ni Sau."
"Eda sa kila ena itukutuku oqo, ni ratou sa yaco kece mai i Viti na waqa e tolu, era vodo mai kina noda qase me vakatawa na vanua. O ira na liu mai ena Rogovoka na lewena era tiko mai Naicobocobo, Vanualevu, a ikarua na Kaunitoni, na lewena era tiko mai Nakauvadra, Vitilevu, ikatolu na Kaunitera, na lewena era tiko mai Totoya, yasayasa Muala," e kaya o Tabua.
E tomana o Tabua ni sa dodonu mo kila na mataveiwekani vei keda na kawa i Taukei ena gauna esa na tasere tiko yani vakamalua na matata ni nodra itukutuku na qase ena nodra vakatawana na veivanua e delai Viti kei na kena kawa tamata tabu yani, ko ni sa na qai kila vinaka kina na noda dui kawa kei na yaca ni noda dui i tutu dina vakavanua.
Ena qai tomani tale yani.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Saumi rawa e $100,000 vei ira na dauqito
16 May, 2018, 8:46 am
E SA qai mai saumi rawa na vo ni lavo ka dodonu me na saumi vei iratou na dauqito ni Fiji Bati ka vakaitavi ena sotasota ni rakavi tiniaktolu ni vuravura ena 2017 (2017 Rugby League World Cup) ena nodratou yacova rawa na semi fainala.
Oya na veika esa vakadeitaka o Timoci Naleba na daunilewa ni Fiji National Rugby League (FNRL) ka tukuna ni sa vakagalalataki oti e $100,000 na i lavo ni Ositerelia vei ira na dauqito ka kuria o koya ni sa vakanamata qo na nodratou valenivolavola ki na timi me na sota tiko kei Papua Niu Kini ena vula mai oqo.
E tukuna o Naleba ni sa na veitomani tiko o Matt Adamson me na dauniveivakatavulici vakatawa ka na vakaitavi vakalevu tiko ena nodra digitaki na dauqito.
E tomana ni ra na vakayagataki vakalevu na dauqito e Viti ena veisotasota e tarava.
Na timi ni Fiji Bati ena sota tiko kei Papua Niu Kini ena i ka 23 ni vula mai oqo.


text:
Toso vinaka na qito mai Iurope
9 April, 2018, 12:00 am
E RATOU a qito vinaka na cauravou ni Viti ka ra vakaitavi tiko ena sotasota ni kota fainala ni sotasota ni rakavi tinikalima mai Iurope ena mua ni macawa sa oti.
A tabaka e dua na sikoa o Jale Vatubua na seda (centre) ni Fiji Airways Flying Fijians ena timi ni Pau ena nodratou vakadruka na timi ni Stade Francaise 35-32 ka me na tomani ratou na timi ni Newcastle Falcons ena sota ni semi fainala.
A vakacegui toka ena timi ni Newcastle Falcons o Vereniki Goneva ka vakaqitori o Josh Matavesi ena nodratou vakadruka na timi ni Brive ena 25 kei 10 ena Vakarauwai sa oti.
Ia, a mai druka na timi ni Edinburgh ka qito tiko kina o Viliame Mata ena 6 kei 20 vua na timi ni Cardiff Blues. A qito tiko o Mata ena i tutu ni naba 8.
A tabaka talega e dua na sikoa o Leone Nakarawa ena timi ni Racing 92 ena nodratou vakadrukai Clermont 28 kei 17.


text:
This is a discussion on BadCompany/Affliction Recruiting Ares within the Recruitment and In-game requests forums, part of the Knight Online (ko4life.com) category; ...
Page: 4
aqaqaqaaqaqaqaqqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqmigraisgayaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaqaqaqaqaqaqaqaqaqaqaqaqaqaqaqaqaqaqaqaqaqaq aqaqaqaq
find it noobie ;o
I herd silly duped his bow to +10
yoyoyoyooyoyoyoyoyoyoyo
ým lowe Silly and Migra!!!
need warrior lvl 75 ? ...:$
yes plx go and apply
^^^^^^
BUMPPPPPPPPPPPPPPP
up for gg's :P[/b]
GROBSSSSSSSSSSSSSSSSSSSSSSSS!!!!!!!!!!!!!!! <3
BUMP
gays
ty flip i lowe you too ^^
BUMP
hi bump
bump a.q


text:
Cava ena delana cecere mai rewa
7 May, 2018, 12:36 pm
KEIMAMI sa mai vakacavara sara e na dua na uluvanua cecere na veimosoni kece keimami veivosakitaka e na neitou Bose Vakayabaki na Lotu Wesele, e nai Wasewase ko Rewa ena macawa sa oti.
E vakadeitaka mai nai tukutuku oqori ki na Na i Lalakai, nai Talatala Qase ni Wasewase o Rewa o Talatala Autiko Daunakamakama.
Era kaya na turaga i Talatala Qase ni ciwa keca na Tabacakacaka vaka i Talatala e na yasana o Rewa, a ya, na Tabacakacaka ko Lomanikoro, Tabacakacaka o Noco, Tabacakacaka o Naselai, Tabacakacaka o Natogadravu, Tabacakacaka o Nakorovou, Tabacakacaka o Waimaro, Tabacakacaka o Toga kei na Tabacakacaka ko Vuna kei na Tabacakacaka o Tokatoka.
Tomana ni ra a sota vata yani e na koro ko Navatuyaba e na yakavi ni siga Tusiti, e na 2 na kaloko na lewe ni bose, ra cabe e na nodra dui cili e na 3 na kaloko ni bera ni ra qai cabe sara yani ki na nodra i tikotiko na Gone Turaga na Roko Tui Toga e na 5 na kaloko ni bera ni la’ki vakayagataki sara yani na i vakayakavi e na 6 na kaloko.
Oti ga na vakayakavi sa vakayacori sara na lotu ni veikidavaki e na 7 ki na 8 na kaloko ni bera ni ra qai vakacegu yani na lewe ni bose ena yakavi ni Tusiti.
Ni oti ga na katalau e na mataka ni Vukelulu sa golevi sara kina na i matai ni bose na Bose vaka i Talatala kei na Vada ni Turaga ka ratou rairai talega kina e lewe 7 na cauravou i Vakatawa ka ratou sasaga cake tiko e na cavuti vaka i Talatala e na loma ni lotu, ka vaka talega kina e dua na Vada ni Turaga.
“E tolu tiko na kena i wasewase, o ya na, cavuti vaka i Vakatawa, na i Vakatawa vakatovolei kei na i Vakatawa yaco.
“Ni qai rauta na 11 na kaloko e na siga Vukelulu sa mai vakacagau ka sa vakayacori talega na i matai ni bose na Bose Vakaitalatala,” kaya o Talatala Qase Daunakamakama
Tomana ni tekivuna na lotu e na mataka lailai ni siga o ya mai vua na gone yalewa ka vakavakarau tiko ki na i cavuti vaka Vada ni Turaga, ka soli i vaqa vakayalo kina na i Talatala ni Tabacakacaka ko Naselai kei iratou nai Talatala e na loma ni Tabacakacaka e 8 e na Wasewase o Rewa.
Ni oti mai na kena qaravi na sakaramede, sa tekivu sara na katalau e na 6 na kaloko, ka la’ki cava e na 7 na kaloko ni bera ni qai sema tale yani na i tuvatuva ni bose mai na 8 ena mataka me yacova sara yani na yakavi.
Oti oya e sa qai mai vakayacori e dua na lotu e na yakavi ni bera ni keimami qai lesu tale ki na neimami dui cili.
E kaya o Talatala Qase ni siga Lotulevu e vakamuri ga mai na i tuvatuva ni lotu ka vakayacori mai e na siga Vukelulu, ka ra sa gole talega na cauravou kei na goneyalewa me ra la’ki veitarogi e na koronivuli ni Tikina o Toga e na siga oya, ka na qai la’ki vakacavari tiko e na siga Vakaraubuka, ka veitauri tiko kina vei ira na i vukevuke ni Principala mai na Lelean Memorial School.
“E 6 kece na pepa ni veitarogi era dabeca, ka yatolu tiko na auwa, dua na pepa.
“Na gauna sara ga oqo e sa mai cava kina na i otioti ni mosoni ka vakaturi mai e na gauna ni bose, ka sa macala talega kina na Bose ni Yasana o Rewa e na yabaki mai oqo, 2019 ni sa ratou bole tiko na Tabacakacaka ko Natogadravu, me na la;ki vakayacori ki vei iratou,” kaya o Talatala Qase.
Ni oti ga na vakasigalevu e na siga Lotulevu, era sa cabe tale na lewe ni Bose ni Yasana ko Rewa ki na valenisoqo e na koro ko Navatuyaba me ra la’ki vakacabora kina na nodra ka ni vakavinavinaka ki na vanua ko Toga Naqavoka, e na vuku ni kena qaravi kina na bose ni Wasewase o Rewa.
E na yakavi talega ni siga Lotulevu era sa yacoyaco yani kina na vei Tabacakacaka vaka i Talatala e na Wasewase o Rewa, me ra la’ki lagalaga sere e na bogi oya, ka ra la’ki sikovi ira talega na lewe ni bose e na ndra dui i cili.
Sa vakavinavinaka sara vakalevu nai Talatala Qase ni Wasewase o Rewa ki na vanua ko Toga Naqavoka e na nodra veitauriliga taka na veiqaravi lagilagi era se qai bau sotava vakadua, ka ra biuta vakatikitiki na veimatalotu era lewena, e na nodra ligaiduataka na nodra qaravi na lewe ni Bose Vakayabaki ni Wasewase o Rewa, ka ra veisukayaki tiko e na siga Vakaraubuka ni macawa sa oti.
Sa nona masu na i Talatala Qase me na sobuta yadudua na nodra dui matavuvale, ka me vakatawana na nodra i lololo na Tikina o Toga Naqavoka na loloma levu mai vua na DauniLewa.
Sa koto oqori e ra na yacadra na i Vakatawa, ka ra sa na lesi tiko ki na nodra Tabacakacaka vou e na yabaki mai oqo: Dona Takalaiyale, Tabacakacaka Vakaivakatawa, Naivurevue. Sailia Mavileko, Tabacakacaka Vakaivakatawa, Coloisuva. Manasa Tau, Tabacakacaka Vakaivakatawa, Sawani. Tevita Waqa, Tabacakacaka Vakaivakatawa, Navatuyaba. Vereimi Valevoro Tabacakacaka Vakaivakatawa, Naulu. Sosiceni Navilo, Tabacakacaka Vakaivakatawa, Muana. Josua Balemilo, Tabacakacaka Vakaivakatawa, Vunisei. Yalo Vaqiri, Tabacakacaka Vakaivakatawa, Naibatisuli. Ratu Vuki Waqa, Tabacakacaka Vakaivakatawa, Lomainasau. Jekope Serukalou, Tabacakacaka Vakaivakatawa, Bure Noco. Amani Tuimalaise, Tabacakacaka Vakaivakatawa, Saika.


text:
Qiri lali na Takala iGau ena soli ko Viti ki Peritania
16 May, 2018, 9:04 am
ESA koto oqo e ra na nona i tukutuku o Ratu Lagani Bukiyana wasawasa mai na yavusa Nadawa ena mataqali o Tabaisa ena koro o Sawaieke, Gau ena Yatu Lomaiviti, ni wiliwili sara yani.
Isa… Na Turaga tukaqu vakarua ka a mai taura nai tutu vaka Takalaigau nira se qai yabaki 40 vakacaca na yabaki ni nodra bula. E ratou dau talanoataka na neitou Ratu e ratou sa dui bale e vica na ka me baleta na neitou Ratu levu qo. Matai e ratou dau tukuna na nodra yabaki ni bula era a yabaki 122 era sa qai mai vakacegu.
Au a Sega soti sara ni dau kauwai kina vakalevu me yacova na yabaki sa oti ena noqu sa tekivu me’u kauwai meu vakacakulea na veika me baleta na neitou kawa.
“Keirau mani lako vaka veiwatini vei ratou na tabana ka qarava na vei tukutuku makawa ena Lotu Mormon (LDS). Au via vakaraica nai vola tukutuku me baleti ira era a mate ena yabaki 1937 sai koya na yabaki e a mate kina na turaga Takalaigau Rt Tomasi Tokalauvere.”
Ena dela ni noqu vaka qaqara au mani raica na yacadra kau kurabui niu raica na nodra i vola ni mate (Death Certificate) ka toqai sara tuga mai vakamatata na 122 years old. Volai toka na vuni nodra mate ni sa malumalumu ga mai.
Siga rua na nodra davo nira sa malumu ga mai me yacova ni sa cavuka na nodra i cegu. Volai toka mai enai vola o koya ka lai tukutuku ko Mosese Vakatale.
Na yacai vuniwai koya ka vakadinadina kei na yacai koya nai talatala ka cakava na lotu ni the veibulu ko Talatala Alivereti Navolaca a talatala tiko ena koro ko Sawaieke ena gauna oya.
Au qai rogoca ni ra turaga ni Kadavu. E ratou tukuna na neitou qase ni a caka vakatolu na kena i burua bula. Sa qai bula balavu ga. Ia oya ga na nodra gagadre.
Sa kau rawa yani na kena kisi ka dau laki vakarewa tu kina nodra loma ni vale ko Nacavuturaga.
Na nodra vale ei matai ni vale kau ena loma ni koro ka se duri tiko ga ena gauna nikua ia sa ra veveka ga mai na kena kava. E dua tale na ka e ratou tukuna tiko mai na neitou qase nia tubu vakarua na batina na turaga qo.
Nira sa tekivu lulutu tiko mai na batidra ni sucu nira sa qase era qai tubu tale tiko mai ni sa qase tu. E rairai e vuna beka ni dau saqa ena waitui na kena kakana.
E tukuna vei au e dua na buqu mai na koro ka ratou kawa ni bete ko buqu Venilove Bale nira se gone lalai era dau tayalo ena bavelo kau se na waqa vaka viti kei ira na marama kei na nodra kitu me tawa mai na waitui me dau saqa kina na kena draunikau se kakana dina.
E ratou tukuna na neitou qase ni turaga qo e sa ciqomi oti na lotu e Sawaieke se boto walai tikoga se lako tikoga na kana tamata se usa tikoga na bokola ki na yanuyanu turaga na nodra i votavota vei ira na Vunivalu e Bau ni sa tukuni lesu tiko ki Sawaieke me sa kua. Takalaigau sa lotu ko Bau sa lotu na vunivalu dina ni sa qai mai cegu ena dua na gauna e muri.
Ia keitou sa bau mai kalouca toka kina vakalailai kalougata ni keitou sa qai soro kina lotu ena vica na yabaki sa oti ena vuku ni vakacalaka e a cakava nia sa ciqomi na lotu se boto walai tikoga na tukai keitou oqo.
Au na qai biuta mai ena dua na gauna nona a vakatarogi tiko mai vua na marama Ranadi Vikatoria ena nodra mai veiqaraqaravi vakaturaga na vanua vakaturaga o Sawaieke ena vuku ni kanakana ni tamata ka tiko vei keitou na kedrau itaba kei na nonai vakamacala.
E a lako ki Levuka ena vuku ni vuli volavola mera saini me vaka nira turaga gone duadua toka beka ena gauna oya ka ra talairawarawa kina veilesi vakaturaga mera qiria na lali ni nodra kacivi na Turaga bale kei Viti mera sainitaka na soli ni vanua ko Viti ki Peritania.
Sai koya na tukaqu ni raici lesu na bula balavu ni nodra yabaki nira se taura tu nai tutu vaka Takalaigau ni se bera saraga ni se cabe na lotu e Viti. Era se kawa mai nei Damudamu.
Ka tamadra na tukaqu ko Werekoro ka tiko qo vei au nai vola ni a lako mai Lasakau ena yanuyanu turaga mai Bau sa rauta me talairawarawa me qiria na lali ni soli ni vanua.
Na yaca na Ratu Tomasi Tokalauvere e yaca mai vei ratou na Sauturaga e Sawaieke enai tikotiko vakaturaga o Natuvakasuka ka ratou dau sauvaka bulia se vagunuva na Takalaigau.
Baleta ni a Takalaigau tu mai ena Daku ni kuila ka yacova mai na loma ni kuila sa tekivu talega kina na i vola. Ena nodra volai oya sa keimami volai talega o keimami na qai muri mai me sa keimami Tokalauvere me sa yacai keitou tiko vaka kawa edaidai.
O qori saka ga eso nai tukutuku kau vakalekaleka takaga me baleta na Turaga tukaqu vakarua me baleti Ratu Tomasi Tokalauvere na turaga Takalaigau. Ni kalougata tiko ka me Noda vata na vakacegu ni Turaga.
Ena qai tomani tale yani.


text:
Dredre dina na qiri
16 May, 2018, 10:01 am
SO NA bogi ni keimami dau lesu mai na gunu yaqona mai na koro ko Nasau, me keimami lesu tale tiko ki Naviqiri, e na Tikina ko Navakasiga e na yasana ko Bua, keimami dau nanuma tale ni ra sa veitalanoa tiko na tevoro e na lomaloma ni bogi.
Oqori na nona i vakamacala o Sailosi Turaga e dua na turaga ni Naviqiri, mai na yasana o Bua.
E kaya o Turaga ni dua na dredre levu era sotava tiko na lewe ni Tikina ko Navakasiga ena nodra sasaga qiri vei ira na wekadra era vakaitikotiko e na veiyasai Viti.
Tomana ni o iratou na lewe ni koro ko Nasau e ra na taubale cake ki na dua na delana, ka rawa ni taura e 25 na miniti, me ra qai la’ki qiri kina.
Ni qai dau tau na uca, sa dredre sara ga na veitaratara e na vuku ni yawa ni vanua mo taubaletaka, ka vakakina na batabata ni bogi.
“So na gauna keimami dau vakasamataka, isa, rairai keimami sa guilecavi beka na wekamuni e na yawa ni vanua keimami tiko kina.
“Sa gole oti na veitalanoa kei iratou na tabana ni Vodafone kei na Digicel, ka sa tukuni tiko ni na mai vakaduri e dua na nodratou duru e na delana o Maqevesi.
“Ia, me yacova mai na gauna oqo, e se bera ga ni dua na irogo e lesu tale vei keimami,” kaya o Turaga.
Kuria o Turaga ni bau vinaka toka na nodratou koro ko Naviqiri, ka ni rawa ni ko taubale ga e rua na miniti, o sa yacova na vanua e katia kina na talevoni veikauyaki, ia, e sega ga ni tautauvata mo tiko ga e na nomu loma ni vale dakoba, ka veitabayaka na nomu nabani talevoni, ka mai veitalanoa welewelei yani. Sa nuitaka tiko o Turaga ni ratou na rai sara vakayalomatua o iratou na tabana ni Vodafone kei na Digicel, ka vakabibi na matanitu e veiliutaki tiko e na gauna oqo, ke rawa ni ra vakacegui na Tikina ko Navakasiga e na tabana ni veitaratara.


text:
Wednesday, December 12, 2007
DABI
Oqo e dua na vunikau levu ka viqi (pinl) na i rairai ni kulina. E mokimokiti na drauna ka dau rairai malai, ia na vuana e vaka maqo se moli na kena lelevu. E damudamu na kena dra ka dau vakayagataki me ka ni ukuuku se boro (somoti) kina na nodra i yaya na qase e liu me rawa ni veisau na kenai rairai.
Kena Yaga
E dau kari na kuli ni toloni kau se vutu sara vakamatailalai ka waki vata kei na waidroka me yacova na kena sosoko e vinakati. Me qai gunuvi vakaveitarataravi me 4 se 5 na siga me rawa ni mana kina na wainimate oqo.
E na qai vakuri tale yani ................. Fijituwawa.com Research Team
Posted by Fijituwawa News at 7:38 PM No comments:
VATIVATI
Na drau ni kau oqo e vaka na draunibalabala (fern) ka dau tubu leleka toka ga na vuna ena qele. E dau vutivutia vakalevu na tolona me vaka na vunilalabe se balabala.
Kena Yaga
E vakayagataki na wakana kei na daruna me vusoi me yacova na kena sosoko se i vakarau e vinakati. E vinaka na wai oqo vei ira na tadoka ena dua na mate levu se vei ira na marama ni ra tauvi mate levu ena gauna ni nodra vakasucu lalai. E dau vakamamadataka na tauvimate levu ka vakaruruya na mosi se wawale ni yago. Kevaka e gunuvi vakaveitarataravi me rauta ni 4 se 5 na siga ena mana.
E na qai vakuri tale yani ..... Fijituwawa.comn Research Team
Posted by Fijituwawa News at 7:22 PM 2 comments:
TAVIOKA (TAPIOKA, MANIOKE))
Kena i Vakamacala
Na tavioka eda kila kece baleta ni yakayagataki me kakana dina ka dau teivaki vakalevu.
Kena Yaga
E dau vakayagataki me vakaotia na mosi ni mata, saila se cika. E vinaka ke dua na tamata yate dei me taura na mua ni tabani tavioka ruarua ka qai lobika. Vakadavori koya na tuvimate ka lobika cake na i ubi ni matana ka qai yacaraka vakamalua na tabani tavioka ena vanua e mavoa tiko ena matana me yacova ni sa savasava na veika e tao tiko ena i ubi ni matana. E dodonu me kauta laivi na duka e kabi tu ena i ubi ni mata ka dauvakavuna na milamila se mavoa ni mata.
E na qai avakuri tale yani ...... Fijituwawa Research Team
Posted by Fijituwawa News at 6:50 PM No comments:
WABOSUCU
Oqo e dua na kau tubu totolo ka dau lili se sala tu ena veiyasani koro, teitei, se vanua sa sega ni teivaki se vakayagataki. Na drauna e drokadroka ka vaka nai bulibuli ni yate se uto ka momoto na kena i rairai.
Kena Yaga
E dau vusoi na daruna ka sui na kena wai e na mavoa ka levu kina na dra. Oqo e dua nai sui mana ka vakaotia vakadua na tasova ni dra, e qai vakayagataki na kena kosa me ubi kina na vanua e mavoa. E so era dau vakayagataka ke kati koya na vi se cikinovu. E so era dau gunuva me wai ni savasava ni kete se kevaka e dua na marama e tadoka.
E na qai vakuri take yani ................ Fijituwawa.com Research Team
Posted by Fijituwawa News at 6:40 PM 1 comment:
TOTODRO
E dau sala se tubu toka ga ena veiyasa ni vale. E mokimokiti na daruna ka via balavu toka ga vakalailai na dau ni wabosucu.
Kena Yaga
E dau vakaotia na mosi ni ulu kaukauwa kevaka e vusoi se waki na daruna me sosoko qai gunuvi. Me qarauni na kena sosoko ke soli vei ira na gone lalai.
Ena qai vakuri tale yani .... Fijituwawa.com Research Team
Posted by Fijituwawa News at 6:31 PM No comments:
Tuesday, December 11, 2007
VAU
E na so na veiyatu yanuyanu ena Pasivika e yacana na "Hau". E dau kune vakawasoma na kau oqo ena bati ni baravi voleka ni sawana ka dau vutevutea ka mokimokiti vinaka na drauna. E dau se dromodromo, vulavula se damudamu ka vaka nai rairai ni senitoa. E dau vakayagataki na kulina me liku ni meke se i bo ni yaqona.
Kena Yaga
E dau vakayagataki kevaka e veisiri se ramusu na sui e loma se mavoa vuce me vaka na bo. E dau beti ga mai na drauna, vakaisaluwaki ena waiwai ka ubi ena vanua e vinakati ka qai vesu vinaka toka. Ena siga e tarava e dodonu me sa daumaka se malumu sobu na mate vuce. Ke mavoa e loma me vaka na ramusu se veisiri na sui kei na uwa, e dodonu me caka vakawasoma na veika sa vakamacaltaki oti toka mai cake. Kevaka e dau qai walui ena waiwai, vei ira na dau veibobo, ena daumaka sara.
E na qai vakuri tale yani ............ Fijituwaw.com Research Team
Posted by Fijituwawa News at 8:15 PM 1 comment:
WI
Oqo e dua na vunikau levu ka balavu ka drokadroka na vauna me vaka na makita se vuani moli madirini. E vatovaota tu na sorena ni sa laukana oti na lewena ka dau wiwi kevaka e kani ni se droka.
Kena Yaga
E vakayagataki vei ira e vakaleqai na matadara , cika se matasaila. Na kulini ni tolo ni wi e dau kari ka qai vutu vakamatailalai ka waki vata na kena wai ena waidroka me yacova na kena sosoko e vinakati, sa qai vakadewa na kena kosa. E dau qai sui na wai oqo ena mata. Kevaka e vinakati me mana na wai oqo, e dodonu me vakayagataki vakawasoma me yacova ni sa vinaka na mata.
E na qai vakuri tale yani ..................................... Fijituwaw.com Research Team
Posted by Fijituwawa News at 7:51 PM No comments:
LILI (LAILAI, LAELAE, DALOSIKA)
E levu veikeda ni da raica nai taba oqo e matata sara tu ga na i rairai ni lili se laelae. Oqo e dua na kau e ra matavuvale vata kei na ginger ka rawa ni o kilasesei rau ke o sega ni kila. Na kena i boi e dau mawa ka via tautauvata toka ga kei na ginger.
Kena Yaga
Veikeda na tauvi keda na matenisuka, na gunuvi vakawasoma ni kau oqo e dauveivuke vakalevu. Kevaka e dau sivia na luka, vuvu kei na cegu di e na vuku ni bibi ni matetaka, na laelae e serelaka vakadua na oso ni luka ena sereda kei na domo. E rawa tale ga ni wai ni macake vei ira na gone lalai ka vinaka ve ira na gone era sega ni dau taleitaka na kana. E dau yaca se tukituki na wakana na vusoi vata kei na waidroka me yacova na kena sosoko e vinakati qai gunuvi ni se bera na kana. Kevaka e gunuvi vakawasoma me yacova e bogi va, ena daumaka sara.
E na qai vakuri tale yani ................................... Fijituwawa.com Research Team
Posted by Fijituwawa News at 6:48 PM No comments:
DRALAKAKA (MOLOKAKA, BULUKAKA)
Oqo e dua na mataqali kau lalai toka ga me vaka na vuni-senitoa ka dau tubu vakalevu ena bati ni waitui. E vuqa na wekada era sa mai tea na kau oqo e na nodra yasa ni vale baleta ni kau yaga. E via lokaloka ka drokadroka na drauna ka dravu na dakuna (drauna). Na sena e vaka na senimoli ka lokaloka (me vaka nai taba) ka kenai raiarai ka lai loaloa ni sa matua.
Kena Yaga
E vakayagataki na kau oqo me vakaotia na mosi ni ulu, bi ni ucu kei na luka (sinuses) kei na vuvu ka vuki me vaka na ceno. E dau qaqi se vutu na daruna vakamatailalai ka loba na kena wai sosoko e na ucu, oqo e dua na ka mosimosi ka so era nanuma ni sa kacabote na uludra ena levu ni kena mosi. E rawa tale ga ni vusoi ka gunuvi me vakaotia na mosi ni ulu. E so e ra dau vakayagataka na drauna me caka kina na kuvui me vakaotia na matetaka se vakamamadataka na yago vei ira e ra tadoka se tauvi mate tu vakabalavu.
E na qai vakuri tale yani ........ Fijituwawa.com Research Team
Posted by Fijituwawa News at 6:14 PM No comments:
Wednesday, December 5, 2007
BOTEBOTE KORO
Kena i Vakamacala - Veikeda e da sega ni kila, na kau oqo e tubu me vaka o dua na co ka dau se vulavula se dromodromo lalai e noda vei yasa ni vale se vanua sa sega ni teivaki se vakayagataki tu. O koya e dau vakagataki me wainimate e dau malumu na drauna ka lokaloka na sena. E ra dau se lalai toka ga me vaka na senico.
Kena Yaga - E wai vinaka ni matetaka na drauna, e dau loba na kena wai ka gunuvi ka vakatau na kena sosoko e vinakati. Kevaka e dua e bo se sau, e dau vakayagataki na drauna malumalu ka saluwai vata kei na waiwai niu ka ubi kina na bo se mavoa.
E na qai vakuri tale yani ........................... Fijituwawa Research Team
Posted by Fijituwawa News at 4:15 PM 6 comments:
KOKA
Kena i Vakamacala - Oqo e dua na vunikau levu ka kaukauwa tale ga. E kau varovaroa ka vavaku na kulina. E damudamu na kena dra ka vakayagataki me ra dau ukutaki ira kina na i qase ena gauna makawa. Kevaka e kabita na kena dra nai sulu, e dau dredre ni taqusi. Ni kari laivi na kulina, e tiko e loma na utona dravidravia ka dau vakayagataki me wainimate.
Kena Yaga - E dau vakayagataki na kena wai vei ira e tauvi ira na mate ni gacagaca, se bubuta na lomadra se sau (bo) na yavadra. E dau kari na kulina, ka uli vata kei na waidroka me yacova na kena sosoko e vinakati. Ni gunuvi oti e dau vakavuna na lomaloma ca ka so era dau luwa. Kevaka e vinakati me laurai na kena mana na wai oqo, e dodonu me gunuvi tiko vakaveitarataravi me 4 se 5 na siga.
E na qai vakuri tale yani .......................... Fijituwawa.com Research Team
Posted by Fijituwawa News at 3:45 PM No comments:
Tuesday, December 4, 2007
KURA
Kena i vakamacala - Oqo e dua na vunikau tolo lelevu ka dau tubu vakalevu ena noda baravi voleka ki waitui. E dau caliva, mokimokiti ka momoto toka na drauna ka drokadroka vinaka tale ga. Na vuana e drokadroka rarama ni droka ka dau lai dromodromo ni sa vakarau dreu. E ra dau lili vata tu na vuana me vaka na vua ni moli lecau.
Kena Yaga - Na vuana droka e dau vakayagataki me vakaotia kina na mate mosi se kevaka e dua e buta se mavoa na lomana (gusu)vakabibi vei ira na gone. E dau tuki vakamatailalai na vuana ka qai loba na kena wai. E dau kati se mosimosi ni sui ena movoa. E so e ra vakayagataka me wai ni savasava ni kete ka vinaka vei ira na marama e ra se qai vakasucu oti ga.
E na qai vakuri tale yani .............................. Fijituwawa.com Research Team
Posted by Fijituwawa News at 9:03 PM No comments:
QUWAWA
Kena i vakamacala - E levu vei keda e kila vinaka na kau oqo ka ni ra dau taleitaka na gone na betia ka kania na vuana ena gauna e dau dreu kina. E dau vakayagataki tale ga na vuana me vakasaqari me jamu ni kakana. E ra dau tubu vakalevu e na vanua e sa dau teivaki oti se ba ni bulumakau se ose.
Kena Yaga - E dau tuki na drauna gone (bele) ka waki vata kei na waidroka ka ra gunuva na gone se o ira e tauvi ira na coka se coka dra. Kevaka e mamai na drauna, me tilomi na kena wai ka biu tani mai tuba na kena kosa.
E na qai vakuri tale yani .................. Fijituwawa.com Research Team
Posted by Fijituwawa News at 8:50 PM No comments:
NIU
Kena i vakamacala - E kau kilai levu na niu ka yaga vakalevu vei keda na i taukei. E dina sara na i vosavosa vakaviti ka vaka toka oqo: " Yaga vaka niu" - e kenai balebale ni dua na ka e yaga vakalevu se yaga taucoko ka sega ni vo se biu laivi e dua na tikina.
Kena Yaga - E dau vakayagataki na lolo ni niu kevaka e dua e gaga ena ika se gaga e na dua na sasalu ni waitui. Kevaka e gunuvi e dua na bilo sina ena daumaka sara vei koya e yacovi koya na gaga.
E na qai vakuri tale yani ..... Fijituwawa.com Research Team
Posted by Fijituwawa News at 7:23 PM No comments:
Monday, December 3, 2007
TAVOLA
Kena i Vakamacala - Na tavola e dua na mataqali kau e dau kilai levu vei keda ka dau tubu vakawasoma ena noda veibaravi kei na loma ni colo ni veiyanuyanu lelevu. E kau tubu babalavu ka dau sema na tabana mai na vuna ka vaka na i rairai ni iviu. E ka lelevu vinaka na drauna ka vuki me damudamu, koula ka dromodromoa ka qaqara tale ga na drauna ni vakarau mira. E na veiyabaki kece e dau laki duri wale tu na vuni tavola ni sa qeqera kece i ra na drauna.
Kena Yaga - E dau vakayagataki na drauna me sui kina na mavoa ka dau dredre na kena mavo. O ira na gone lalai e ra dau gunuva na wai ka kari mai na kuli ni tavola me vakabula na nodra tauvi mate. E dau yaga sara vei ira na wekada e ra tauvi mate balavu tu ka me vakaukauwataki ira me ra bula mai na kedra mate.
E na qai vakuri tale yani ..................... Fijituwawa.com Research Team
Posted by Fijituwawa News at 6:32 PM No comments:
Subscribe to: Posts (Atom)


text:
Sa Vakatakila ko Jisu
Sa Vakatakila ko Jisu Na ka eso sa Kalougata kina na tamata, 1-12. Sa vakavulici ira na nona tamata me ra yaga, 13-16. Sa vakadinadinataka na vunau makawa, 17-20. Sa tukuna na kenai balebale dina na laba, 21-26. Kei na dauyalewa, 27-32. Sa vakavulici ira na nona tamata me ra kakua ni bubului e na veivosaki, 33-37. Me ra kakua ni veisausaumitaka na ca, 38-42. Ka me ra lomani ira na lodra meca, 43-48.
Sa vakavulici ira na nona komata ko Jisu, e nai loloma, 1-4; e Na Masu, 5-15. E na lolo, 16-18. Sa vakarota me ra kakua ni daulomana na ka vakavuravura, 19-23; se lomaocaoca, 24-34.
Sa vakatakila ko Jisu ni sa ca me da daulelewa vei ira na tamata, 1-5; e vinaka me da vakatavuvuli vakavuku, 6. E vinaka me da daumasu vua na Kalou; kai valavala dodonu vei ira na tamata, 7-12. Na matamata-ni-kiro qiqo, kei na sala rabailailai, 13-14. nai vakavuvuli lasi, 15-20. Me da kakua ni rogoca walega na vosa ni Turaga, me da cakava talega, de sa da vaka na tamata sa tara na vale e na nuku, 21-27. Sa kurabui na lewe vuqa e na nonai vakavuvuli, 28-29.


text:
ESA vo ga oqo e tolu vakacaca na macawa meda yacova yani na siga namaki, oya na Siganisucu, kei na tawase ni yabaki.
Eda dau kila vinaka ni levu sara na soqo eda dau vakayacora kina na i Taukei.
E daumaka mo ni laki raica na i yaya kei na i voli ena loma ni sitoa levu oqo o NZOTC.
E rua tikoga na kena tabana e Viti, e dua e Lautoka ka kena i karua oya mai Lautoka.
Kevaka ko na vakarau caka soqo, daumaka mo na rairai yani vei NZOTC.
Kevak dou via tatavu se barbarcue, e tu na veika e vakayagataki me da tatavu kina ena tabana oqo.
Na soqo ni vakamau, na tevutevu, kei na soqo vakaveiwekani, ni da mai marautaka vata na kena sa mai vakacavari e dua na i tavi ena loma ni dua na yabaki.
E dau siga namaki vei keda, baleta ni da kila ni dau vakayacori ga na soqo ni Siganisucu kei na Tawase ni Yabaki, vakayadua ga ena veiyabaki.
E na kena vakarautaki na soqo vakaoqo, e daumaka me na vakarautaki tu na i yaya kei na gacagaca kece ni veiqaravi.
Ena tabana vei NZOTC, eratou volitaka tu na veleti, na bilo kei na takeaway packs ka dau vakayagataki ena soqo ni vuvale, na koro se dua na soqo levu eda vakayacora.
Na i yaya talega ni teitei, kei na iyaya eda vakayagataka ni da gade e volitaki tu ena tabana oqo vei NZOTC ena Lot 30 Dabea Lane e Valelevu kei na dua tale na tabana e Lautoka ena Lot 2, Saqa Street e Lautoka.
Na kena mataqali na i sele kava kei na vaele na kena mataqali na Workshire kei na Trumpeter e tu oqo vei NZOTC.
Na kena vakarautaki na soqo, sa sega tale ni ko qai leqataka na veleti se na bilo ni vakayagataki oti, ka me ra sava, ni sa vakayagataki oti ga e sa rawa sara ni biu laivi yani ena kava ni benu.
Era na sega ni oca tale na marama se na goneyalewa na masia na i yaya ni kana.
Na kena mataqali i yaya ni kana vakaoqo eratou volitaka e wili kina na PARTYWARE, CHANROL, CASTAWAY kei na DART.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Ni sa yaco mai na Lotu, sa mudu vakadua kina na kena rogoci e so na i qiriqiri ni lali. E na gauna makawa, e kilai vakavinaka sara tu ga vei ira na lewe ni vanua na ka e vakaibalebaletaki kina ni ra rogoca na veimataqali qiriqiri ni lali.
Vakotokoto
Na lali oqo e vakaraitaka na vakusakusa se soqoni vata yani kina dua na vanua sa macala oti tu. Ni dau qiri na lali oqo, e ra sa maqusa sara na lewe ni vanua ka ra vakusakusa se vakatotolo yani.
Lali ni Tabua
Oqo na lali e vakaraitaka ni sa ciqomi na tabua se kamunaga ena gauna ni tiko leqaleqa se gauna ni valu. O koya e qiri taumada e vakatokai me “kaba bu”
Lali ni Kaba Koro
Ni sa rogo na lali oqo, sa kilai sara ni sa yaco na leqa, sa kabai na koro. E ra sa sega tale ni wawa na lewe ni koro e na nodra sa kau yani na katikati kina koro ni valu me ra laki taqomaki kina.
Lali ni Bokola
E vakatukituki na lali oqo me vakaraitaka ni sa vakarau biu kina lovo e dua na bokola me vavi. Ia, na derua ni lali e qiri me kilai kina ni sa kau e dua na bokola ki na koro me laki laukana. E tau ya lima na kena veiyawaki, oti e qai tau tale vakarua ka vakaleleka ga.
Lali ni Burekalou
Oqo na lali ni veikacivi kina burekalou, me laki caka kina na sokalou, ni sa oti mai na i valu ka sa nodra mai na qaqa.
Lali ni Sautu
Oqo na lali ni vakacegu, me vakacegu na yalo kei na yago. Sa mudu na i valu, E rau sa veisaututaki ka veiyaloni na i to ruarua.
Lali ni Waqa
Oqo na lali ni sa vakarau udu mai e dua na waqa vakaturaga. E dau qiri na lali me ra vakarau na lewenivanua.
Lali ni Vakataratara
E qiri ni sa oti na vakabogi va ni sa bulu oti e dua na Turaga. Oqo me kilai kina ni sa oti na vakatatabu.
Lali ni Mate
Oqo na lali ka vakaciriloloma na kena i rogorogo. E dau tuki sara vakamalua me vakaraitaka na vakaloloku ka qiri ni sa vakarau maroroi e dua na yago ni mate. E dau duidui talega na i qiriqiri ni lali ni mate dua na Turaga Bale me dua na Turaga Lalai ga.
Lali Vutu
E marautaki ni rogoci na lali oqo ka i vakaraitaki ni sa mamada na marama mai Vale Levu ka turaga na vulagi. Sa tawa take na vanua.


text:
Isau ni ivotavota ni New York me tavoci na vatavata vucesa ni Bitcoin
Sa cakacaka tiko ena dua na vatavata ena initaneti trading ka me rawa ni levu na investors me ra volia ka taura tu na Bitcoin kina na kabani ni itubutubu ni New York ivotavota rau veisau, me vaka na imeli kei na ivolatukutuku ni saravi mai na New York Times kei na va na tamata briefed ena na sasaga era taroga mo na tawakilai tikoga baleta na ituvatuva a taqomaki tikoga.
Na waqawaqa ni me tavoci na vatavata ni blockchain me vaka-dua na-veiqaravi ni vula oqo
Na waqawaqa ni vakatolu ni parokaramu ni komipiuta sa tuvanaka kece ki na matanalevu tavoci na kena vatavata ni blockchain-vaka-dua na-veiqaravi ni vula oqo. Frank Xiong, Na waqawaqa ni ’ s ni ilawalawa ni ivukevuke ni Peresitedi ni veiqaravi ni o loaloa ni Blockchain, kaya o koya ena kena cereki ni sa vakanamata na kabani me dreta mai na firms ni ruarua na levu kei na Lalai, vata kei na kena isau na yavutaki mai na ivola ni cakacaka.
Sa okati tiko yani ena iyauqaqa ni yaco na bula dravudravua na Moscow mataveilewai lawa cryptocurrency
E dua na vakatulewataki ni Moscow sa tomani dusimaki me okati kina na wallets ni cryptocurrency me tiki ni na yaco na bula dravudravua o koya e dinau ’ iyauqaqa ni % s, nodra Vakarorogotaki na na bausi ’ s idola kei na ilavo me vaka na iyau. Na leqa e a se ivakatakilakila ni kena itaukei ni crypto na bausi kei na idola a rawa se sega. E tomani dusimaki ena mataveilewai e cake na ivolavakatakilakila e rawa ka dodonu me vakasuka na na idola me tiki ni o koya e dinau ’ iyauqaqa ni % s.
Veisemati na duru:
Ena yabaki sa oti, IC....
Yavutaki ni 'u Ioka tekivu....
Ituvatuva ni Rusia me ivakacavacava ...


text:
E RATOU mai digitaki e lewe tolu na noda cauravou lewe ni timi ni Viti me ratou okati kina timi ni tadra e Hong Kong ni mai cava na sotasota ni rakavi lewe ya vitu mai kea. A mai digitaki ko Isake Katonibau, Kalione Nasoko kei Vatemo Ravouvou me ratou wili ena timi ni tadra qo.
A mai digitaki talega ko Nasoko me cauravou dauqito vinaka ena fainala ni bilo ka ratou vili wi kina na cauravou ni Sauca Aferika vei Viti.
E vakaraitaka o Nasoko na nona vakavinavinataka na Kalou ena nona veivakaukauwataki tiko vei koya me rawa ni mai vakaitavi ena fainala levu mai Hong Kong ena i matai ni gauna ka sa dua na ka na nona marautaka.
Ia, e ratou sa vakanamata sara na timi ni Vodafone Fiji 7s ena sotasota ena mua ni macawa qo mai Sigapoa.
Na timi ni Viti ena liutaka tiko na Tobu A e na nodrau na sota tiko kina kei na timi ni Hong Kong ni oti na 4 ena 52 na miniti (4:52 pm) ena yakavi ni Vakarauwai, tarava na sota kei Rusia ni oti na 7 ena 50 na miniti (7:50pm) kei nai otioti ni nona qito ena sota tiko kei na timi ni Canada ni oti na 12 ena 6 na miniti (12:06am) ena Siga Tabu.
Na kota fainala ni bilo ena tekivutaki tiko ni oti na 4 ena 30 na miniti (4:30pm) ena yakavi ni Siga Tabu, semi fainala ni oti na 9 ena 10 na miniti (9:10pm) kei na fainala ni oti na 12 ena 20 na miniti (12:20am) ena mataka ni Moniti.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Update: 10:29AM ESA levu sara na i tukutuku ni coqa kei na vakacalaka e gaunisala e ra tabaki ka lewe ni tukutuku voli ena vica na siga sa oti.
E levu talega na i tukutuku ni coqa vakadomobula eda rogoca ena walesi kei na retio yaloyalo.
E dua na kisi ni coqa, oya na nona lutu mai na lori na tractor e dua na gone yabaki 5, ka draivataka tikoga e dua na lewenivuvale na lori oqori.
E mani cicivaki e valenibula na gonelailai oqo, e ka ni rarawa ni sa mai leqa ena vuku ni leqa vakacalaka oqori.
Mai Wainibokasi, e a coqa e dua na marama ka wawa lori tiko vakamataka e dua na draiva ni motoka.
E tauri na i tukutuku ni a tauvimate o draiva, vakavuna na nona coqa na marama oqo, ka ra mavoa talega na lewenivanua era vodo tiko ena lori ni usa pasidia oqo.
Mai Nausori, e ra kidacala na vodo tiko ena basi kei ira na lewenivanua ena taoni oqo na kena sa kama e dua na basi ni Tebara.
Eda sa veivakananumi tikoga ena vuku ni kena taqomaki tiko na bula ena noda gaunisala.
Vei kemuni na draiva ni basi, na tolitoli se motoka vakaitaukei se motoka ni kabana se matanitu, eda sa vakamasuti me da draiva vakamalua ka kua soti na draiva vakatotolo.
Meda vakamuria vinaka ga na lawa ni gaunisala, ena sega ni dua na leqa eda na coko kina, baleta ni da sa vakavulici keda m eda sa turaga se marama talairawarawa ena i vakaro kei na lawa e sa biuta tu mai na matanitu.
me da kila vinaka ni lawa kei na i vakaro e ra biu mai oqo me ra na taqomaki keda kina na lewenivanua, ena noda vinaka talega.
E na dua talega na yasana, e dodonu me ratou sa na vakaukauwataka talega na Tabana ni Gaunisala e vanua mamaca na kena totogitaki se kau laivi saraga vei ira na vakaleseni kevaka era sa kunei ni ra sa voroka na lawa ni gaunisala se vakavuna e dua na mate ena noda gaunisala.
Me dua na i totogi bibi me na dau biu me rawa ni tagutuvi ira tiko kina na draiva mai na basu ka tu ga na lawa ena veigauna kece.
Esa ka bibi talega vei ira na i vakaitikotiko ena bati ni gaunisala lelevu me ra na veivakananumi tiko ena bula ni tataqomaki ena kena taubaletaki na gaunisala ena veigauna.
Vei ira na gonevuli, ra sa dau laki vosa talega vei ira na Tabacakacaka ni Ovisa kei na Tabana ni gaunisala ena kena vakamuri na lawa ni takoso kei na vakayagataki ni gaunisala.
E da raica ni ra sa cakava tiko na nodra cakacaka o ira na veitabana eso e Viti ena noda vakasalataki, ka vakararamataki na lewenivanua ena vuku ni noda tataqomaki ena noda gaunisala.
Kevaka walega me da talairawarawa ka vakamuria kece na i vakasala na lewei Viti, au kila ni rawa ni lailai sara na i wiliwili ni lewenivanua era sa mai mate tu ena vakacalaka ni coqa ena noda gaunisala.
Esa ka bibi na noda talairawarawa ka vakayacora tiko ena veisiga na ka e dodonu me na vakayacori.
Meda na segata me kua ni dua na vakacalaka me yaco ena noda gaunisala ena loma ni vula oqo.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Nadro kei Naitasiri
16 May, 2018, 8:51 am
E RAU na sota tiko ena macawa qo na timi ni Naitasiri kei Nadroga ena dua tale na wavoki ni sotasota ni Skipper Cup ena Vakarauwai qo.
Oya ni oti na nona qaqa na timi ni Naitasiri vei Nadi ena 21 kei 13 ena Ratu Cakobau Park e Nausori ena i ka tolu ni wavoki ni sotasota ni Skipper Cup.
E na dua na qito kaukauwa e rau na vakayacora na timi e rua ka ni a qaqa talega mai na timi ni Nadroga vei Navosa ena 62 kei saiva ena Lawaqa Park e Sigatoka.
A tekivu vinaka o Nadi ena i tekivu ni sota kei Naitasiri ka mani solia kina o daunivakatagisici nai totogi vei Naitasiri, caqeta curu o Nadi ena i ka 19 ni miniti.
Ia, e ratou ravu lesu na cauravou ni Naitasiri ena nodratou a basuka nai lati ni tataqomaki nei Nadi ka tabaka kina e dua na sikoa o Filimoni Seru ena i ka 40 ni miniti ka caqeta curu talega o koya na kena i caqe me liu kina e na 7 ka 3 tiko o Nadi ni mai cava na i matai ni veimama.
Ena ikarua ni veimama e ratou sa vakatulewataka sara tu ga na qito na timi ni Naitasiri ena nona tabaka e dua na sikoa ko Lepani Raiyala na wigi me liu sara kina ena 14 kei 3.
A mani tabaka tale edua na sikoa o Naitasiri mai vei Josaia Navualiku ena i ka 61 ni miniti ka caqeta curu na kena i caqe o Kini Douglas me liu sara kina ena 21 ka 3 tikoga o Nadi.
Ia, ena i ka 69 ni miniti a tabaka o Samuela Saqiwa e dua na sikoa me 8 kina na kai kei Nadi. Ka tabaka talega ena i ka 77 ni miniti o Jope Tavucuilagi na wigi ni Nadi me 13 kina ka 21 o Naitasiri.
A qito vinaka sara tiko ena timi ni Nadi o Jiuta Takubu, a sega ni qito ena timi ni Nadi ena nodratou druka vei Navosa ena macawa rua sa oti ena vuku ni nona osooso vakacakacaka.
E vakaraitaka o Koli Sewabu na dauniveivakatavulici ni timi ni Naitasiri ni ratou na vakaukauwataka na nodratou vakarau ni qito ena loma ni 80 na miniti ka dei tikoga ena i tuvatuva ni qito e ratou na qito tiko kina.
Ia, e vakaraitaka o Savenaca Aria na dauniveivakatavulici ni timi ni Nadi ni ratou mai druka ena dua na timi kaukauwa.


text:
Episodi Tsuki ga Kirei [SubITA]
-
Tsuki ga Kirei 12 END - [SubITA] Streaming e Download
-
Tsuki ga Kirei 11 - [SubITA] Streaming e Download
-
Tsuki ga Kirei 10 - [SubITA] Streaming e Download
-
Tsuki ga Kirei 09 - [SubITA] Streaming e Download
-
Tsuki ga Kirei 08 - [SubITA] Streaming e Download
-
Tsuki ga Kirei 07 - [SubITA] Streaming e Download
-
Tsuki ga Kirei 06 - [SubITA] Streaming e Download
-
Tsuki ga Kirei 05 - [SubITA] Streaming e Download
-
Tsuki ga Kirei 04 - [SubITA] Streaming e Download
-
Tsuki ga Kirei 03 - [SubITA] Streaming e Download
-
Tsuki ga Kirei 02 - [SubITA] Streaming e Download
-
Tsuki ga Kirei 01 NEW - [SubITA] Streaming e Download
Seguici su Facebook per rimanere aggiornato sugli ultimi episodi inseriti.


text:
Tokitaki ki Jeruisalemi
16 May, 2018, 9:47 am
ESA ka ni veitalanoa tiko na nona sa vakadonuya na Peresitedi mai Amerika o Donald Trump me sa tokitaki na valenivolavola ni mata ni matanitu o Amerika mai Tel Aviv ki na koro tabu o Jeruisalemi.
Ena tabana ni tukutuku, The Independent vakaraitaki kina ni sa mai dola ena 14 ni Me, na siga Moniti na kena vakayacori na veika oqo.
Esa vakayacori kece sara na vakavakarau me vaka na kena vakavinakataki na rumu ni veivalenivolavola, vakarautaki na senikau kei na kena lili na kuila e rua ena bati ni gaunisala e Jeruisalemni.
Ena dua na i tukutuku e kabi tu ena gaunisala e toqai toka kina na vosa oqo, “ Trump make Israel great.”
Vakadeitaki ena tabana ni tukutuku ni rauta ni $400,000 e vakarautaka na matanitu o Amerika e na veisau ni valenivolavola oqo. Na vanua e sa laki tara kina na valenivolavola ni mata mai Amerika e toka ena ceva kei Jeruisalemi, e Arnona.
Tukuni na kena i tukutuku ni rawa ni na vakavurea na vakasama ni so tale na matanitu mai na veiyasai vuravura me ra na tokitaka na nodra valenivolavola ki Jeruisalemi me vakataki Amerika.
Oqo e sema vata talega kei na yabaki 70 ni nona marautaka o Isireli na i ka70 ni yabaki ni nona tu vakataki koya.
Ia e nanumi tiko ni rawa vua na mata ni matanitu e Amerika ki Isireli me na mai cakacaka tiko e Jeruisalemi, ia na gauna oqo e na vakayacori tiko na veiqaravi ni mata ni matanitu ena rua na vanua – oya e Tel Aviv kei Jerusalemi.
E vakaraitaki talega ni levu era nuiqawaqawataka na vanua era na laki vakaitikotiko kina ena vuku ni toso e sa cakava oqo na matanitu o Amerika ena kena vaqarai na vanua me tara kina na valenivolavola kei na nodra i tikotiko na i vakailesilesi ni mata ni matanitu o Amerika.